Champion baru bagi permainan League of Legends: Wild Rift iaitu Katarina kini boleh dimainkan.
Anda boleh menyelesaikan tugasan harian bermula hari ini hingga 10 Mac untuk mendapatkannya secara percuma ataupun membeli menggunakan Blue Motes dan Wild Cores.

No going back. From March 4 to March 10, complete Katarina’s Challenge to earn rewards and unlock the Sinister Blade herself. pic.twitter.com/aHNnF4KopG
— League of Legends: Wild Rift (@wildrift) March 4, 2021

Katarina merupakan champion Assassin/Mage yang mempunyau kelebihan untuk menggunakan skills secara kerap dan mengenakan area damage sambil bergerak.
Bagi penulis, champion ini perlu dipratikkan terlebih dahulu sebelum di bawa ke Ranked. Bagi pemain LoL di PC, pastinya anda sedia faham menggunakannya dengan sebaik mungkin tanpa masalah.


Selain daripada Marvel’s Spider-Man: Miles Morales, satu lagi permainan video adiwira popular yang dilancarkan pada tahun ini ialah Marvel’s Avengers. Kandungan tambahan (DLC) pertama permainan tersebut yang bertajuk Operation Kate Bishop: Taking AIM akan dilancarkan pada 8 Disember ini.
Taking AIM akan memperkenalkan watak Kate Bishop dalam Marvel’s Avengers. Dalam dunia komik Marvel, dia adalah anak murid dan penyambung legasi Clint Barton (Hawkeye). Jalan cerita DLC ini berkisarkan usaha Kate untuk menyelamatkan Clint dan bersemuka dengan Super-Adaptoid, musuh yang boleh mencuri kuasa adiwira lain.

Semua pemain Marvel’s Avengers akan menerima DLC ini secara percuma pada tarikh yang dinyatakan di atas.
Square Enix dan Crystal Dynamics juga telah mendedahkan sedikit maklumat tentang DLC seterusnya yang bertajuk Operation Hawkeye: Future Imperfect.
Dalam DLC tersebut, watak Maestro (Hulk versi masa depan alternatif) juga akan membuat kemunculan.
Ikuti kami di Facebook dan Instagram.
Saksikan kami di YouTube.


Pada akhirnya, golongan ‘PC Master Race’ akan tetap menutup komputer dan ke katil untuk tidur atau rehat. Tapi itu tak bermakna sesi gaming anda perlu dihentikan kerana sekarang Gaming Bed dari Bauthutte akan menyelesaikan masalah itu.
Ala-ala rekaan masa depan, Bauhutte mereka perabot yang dikhususkan untuk gaming termasuk meja yang boleh diubah ketinggian mengikut pilihan gamer dan terdapat aksesori seperti controller, snek dan air berkarbonant yang boleh dicapai dari jarak dekat saja.
Ia hanya berharga AS$300 dan anda akan mendapat rangka katil dengan meja yang boleh diubah ketinggian. Jadi apabila anda rasa penat dan ingin baring, boleh terus menghadap monitor dan mengawal alat kawalan tanpa perlu duduk atas kerusi dah!

Tapi mengikut gambar di atas, set penuh ini merangkumi meja, headboard, rangka katil, tray papan kekunci, selimut gaming dan bantal beanbag yang berharga lebih AS$1,000.
Mungkin setup gaming bed ini lebih sesuai bagi negara yang mengalami wabak koronavirus yang serius jadi mereka hanya boleh duduk di rumah dan bermain game sepanjang hari.
Bagaimanapun, ia tidak dijual di Malaysia.
Ikuti kami di Facebook dan Instagram.
Saksikan kami di YouTube.


Semalam, Menteri Belia dan Sukan, YB Hannah Yeoh melancarkan Garis Panduan Pembangunan Sukan Elektronik Kebangsaan atau National Esports Development Guideline (NESDEG) sebagai langkah pertama pembangunan industri sukan elektronik Malaysia.
NESDEG diwujudkan bagi memberi panduan kepada semua pemegang taruh untuk tadbir urus yang lebih efektif, hak dan tanggungjawab dalam penggiat dan pemain industri.
Ia dirangka dengan kerjasama Esports Integrated (ESI), Bahagian Dasasr dan Perancangan Strategik KBS dan FUTURISE, sebuah syarikat di bawah Kementerian Kewangan.
Panduan ini juga mempunyai garis panduan dan prosedur untuk membuat keputusan, kawalan dalaman dan pengurusan risiko.

Terdapat 6 teras utama NESDEG yang meliputi skop penting untuk pembangunan ekosistem sukan elektronik yang selamat, bertenaga, inklusif dan mampan, iaitu:

Pengurusan Kontrak Pemain
Tadbir Urus Penganjuran Acara
Memantau dan Melindungi Kanak-Kanak
Tatakelakuan dan Etika
Garis Panduan Laluan Kerjaya
Aplikasi Sains dan Perubatan Sukan di dalam Sukan Elektronik

ESI akan menjalankan kempen pendidikan di seluruh Malaysia untuk menampilkan kandungan-kandungan dengan penambahan perbincangan yang lebih praktikal.
Panduan ini juga bakal menjadi tunjang untuk mana-mana organisasi.


Kementerian Belia dan Sukan (KBS) memperkenalkan sebuah inisiatif baru iaitu Esports Integrated (ESI) yang dikuasakan oleh Impact Integrated.
Intipati penting bagi Pelan Esukan Nasional ini antaranya menyentuh aspek-aspek berikut:

Sebuah platform digital yang digunakan sebagai pusat ekosistem Esukan negara merangkumi fungsi ‘tournament engine’ secara dalam talian.
Melancarkan Litar Esukan Malaysia yang terdiri daripada Kejohanan Esukan Malaysia dan Liga Esukan Malaysia dengan sistem pengumpulan mata yang berpusat di platform.
Menjalankan Siri Persidangan Esukan sebagai acara tahunan dengan edisi pertama yang dijadualkan pada akhir tahun ini.
Menyokong rangka kerja dan garis panduan yang lebih baik untuk mendorong perubahan positif dalam industri.

“KBS telah menyerahkan mandat kepada Impact Integrated untuk menerajui ESI bagi memangkin pertumbuhan industri esukan yang rancak, mampan dan inklusif di Malaysia,” kata Menteri Belia dan Sukan, YB Dato’ Sri Reezal Merican Naina Merican.
Selain pelan nasional, hab esukan rasmi milik KBS juga akan dibina di Spacerubix, Puchong pada tahun depan. Hab tersebut bukan sekadar untuk acara dan kejohanan e-sukan tapi juga pusat latihan.
Majlis dirasmikan oleh YB Menteri yang bertempat di Majestic Hotel, Kuala Lumpur.
Berita lanjut menyusul..


Menteri Belia dan Sukan, Datuk Seri Ahmad Faizal Azumu sempat mengadakan lawatan beliau ke playoffs  liga MPL MY musim kelapan semalam.
Pihak media dijemput dalam sesi sidang media untuk bertanyakan nasib e-sukan di dalam belanjawan 2022 yang akan dibentangkan pada akhir bulan ini.
Beliau berkata bajet untuk tahun 2022 bagi e-sukan tidak begitu besar oleh kerana kerajaan harus fokus untuk memperuntukkan bajet kepada negara yang kini terkesan dengan pandemik Covid-19.
“Namun begitu, pihak e-sukan tidak perlu bimbang kerana kami sebagai kerajaan akan masih menyokong pembangunan e-sukan di dalam negara ini,” katanya.
Tambahnya lagi e-sukan boleh berkembang dengan sendiri dan ramai pemain mempunyai latar belakang berbeza boleh berjaya melalui platform ini.
“Walaupun kami ada menyatakan peruntukan untuk e-sukan ini ada namun tidak ada jumlah yang khusus untuk diperuntukkan. Apa yang pasti, ianya tidak berkurang atau bertambah dari peruntukan sebelum ini,” tambah beliau.
Foto: Harian Metro, Sumber: BERNAMA


Menteri Belia dan Sukan, Dato’ Seri Ahmad Faizal Azumu hari ini menyatakan sokongan dan komitmen pihak kementeriannya (KBS) dalam membangunkan ekosistem e-sukan tempatan.
Dalam satu majlis perlepasan atlet negara ke Singapura untuk kejohanan dunia Mobile Legends, M3 yang diadakan di Lapangan Terbang Antarabangsa Kuala Lumpur (KLIA) hari ini, beliau menggesa Malaysia untuk memberikan sokongan kepada atlet-atlet ini tanpa mengira jenis sukan.
“Menerusi acara ‘flag-off’ ini, saya harap lebih banyak perhatian dan sokongan diberikan kepada pasukan Malaysia di masa hadapan.
“Tanpa mengira jenis sukan, anda semua adalah atlet Malaysia,” katanya.
Todak dan Team SMG adalah wakil negara yang layak ke kejohanan dunia itu.
“KBS menerusi Esports Integrated (ESI) akan terus menyokong ekosistem e-sukan tempatan dengan merancakkan lagi pencapaian atlet tempatan dengan memainkan peranan proaktif dalam memberikan sokongan terhadap kejohanan penting dalam komuniti.
“Menerusi kolaborasi ESI dengan MOONTON Games, KBS sudah pun menyokong MPL MY S7, MPL MY S8 dan ‘flag-off’ M3 tahun ini dan akan teruskan usaha itu untuk tahun-tahun akan datang,” kata Fadzli Rahim, Naib Presiden ESI.
Sementara itu, Fikri Rizal Mahruddin selaku Pengurus Pembangunan Bisnes dan Pemasaran MPL Malaysia berkata, kebanyakan pemain muda hari ini adalah mereka yang daripada awalnya bermain dalam acara komuniti atau pertandingan sehinggalah ke pentas besar.
M3 akan diadakan di Pusat Konvensyen dan Pameran Suntec, Singapura apda 6 Disember hingga 19 Disember ini.
Sebanyak RM3.3 juta akan dipertandingkan kepada 16 pasukan MLBB yang terbabit.
Artikel berkaitan: Ikuto yakin Todak mampu berjaya di M3
Artikel berkaitan: Seorang ibu pemain ini menyokong karier anaknya


Kementerian Belia dan Sukan akan mengadakan Kejohanan PUBG Mobile Wanita MyLadies khas untuk pemain wanita PUBG Mobile. Ia akan diadakan dari 19 September hingga 25 Oktober ini.
Kejohanan ini dibahagikan mengikut dua kategori permainan dan empat Kluster. Hanya 128 pasukan untuk kategori Squad dan 128 pemain individu untuk kategori Solo boleh menyertai setiap Kluster.

Lapan pasukan terbaik dan 20 pemain individu terbaik dari setiap Kluster akan melayakkan diri ke peringkat Grand Final. Pemenang tempat pertama hingga tempat kelapan dalam mana-mana Kluster dilarang menyertai Kluster seterusnya.
Berikut adalah jadual untuk setiap Kluster dan peringkat Grand Final:
Kluster 1: 19 September & 20 September
Kluster 2: 26 September & 27 September
Kluster 3: 10 Oktober & 11 Oktober
Kluster 4: 17 Oktober & 18 Oktober
Grand Final: 24 Oktober & 25 Oktober
Hadiah terkumpul untuk kejohanan ini berjumlah RM30,000. Setiap Kluster menawarkan hadiah kemenangan berjumlah RM5,000. Untuk Grand Final pula, para pemain akan merebut hadiah berjumlah RM10,000.
Berikut adalah pecahan hadiah kemenangan untuk setiap Kluster:
Kategori Squad:
Juara: RM1,000
Naib Juara: RM700
Tempat Ketiga: RM500
Tempat Keempat: RM400
Tempat Ke-5 hingga Ke-8: RM100
Kategori Solo:
Juara: RM800
Naib Juara: RM500
Tempat Ketiga: RM350
Tempat Keempat: RM150
Tempat Ke-5 hingga Ke-8: RM50
Kejohanan ini dibuka kepada semua pemain wanita PUBG Mobile di Malaysia dan penyertaan adalah percuma. Pendaftaran untuk kategori Squad dan Solo untuk Kluster 1 telah dibuka.
Syarat-syarat dan peraturan kejohanan ini boleh dibaca di sini.
Borang pendaftaran untuk Kluster-Kluster seterusnya akan dikongsi secara mingguan. Pastikan anda mengikut laman Facebook Ladies PUBG Mobile MY untuk mendapatkan maklumat terkini.
Untuk sebarang pertanyaan, anda juga boleh menghubungi Cik Melor (017-2324353).
Ikuti kami di Facebook dan Instagram.
Saksikan kami di YouTube.


Pemain Mobile Legends, Lu Khai Bean atau SaSa kini keluar daripada pasukan diwakilinya di Indonesia, ONIC Esports.
Jejaka kelahiran Malaysia itu bermain di ONIC dari awal lagi iaitu sejak menjuarai MPL ID musim ketiga. Beliau juga pernah membantu pasukan ONIC memenangi Piala Asia Tenggara (MSC) 2019.
Namun, kelibat beliau memang jarang kelihatan sejak itu terutamanya pada liga musim kelima hinggalah ketujuh.
Dalam menghadapi musim kelapan, ONIC memutuskan untuk mengucapkan selamat tinggal kepada SaSa. Pengumuman itu dibuat dalam satu hantaran di Instagram.

View this post on Instagram

A post shared by ONIC (@onic.esports)

Mereka juga mengucapkan terima kasih kepada SaSa sepanjang berada di ONIC kerana sumbangannya kepada pasukan.
Memandangkan SaSa adalah ejen bebas sekarang dan MPL ID S8 hampir bermula, netizen juga mempunyai pendapat tersendiri antara lain mengatakan kemungkinan SaSa akan kembali ke Malaysia.
Malah, ada yang mengatakan beliau akan menyertai Team SMG main di MPL MY S8 kerana pernah mengikuti latihan (scrim) bersama.
Sejauh mana kebenaran ini, kita akan tunggu dan lihat.


Bekas pemain RSG MY, Imran Rosli (Vokey) kini ejen bebas.. tapi ke mana hala tujunya selepas ini?


Keanu Reeves menyatakan dia tidak pernah main Cyberpunk 2077, walaupun sebelum ini pihak CD Projekt menyatakan sebaliknya.
Di dalam sebuah temu ramah bersama The Verge untuk jelajah The Matrix Awaken, apabila ditanya sama ada dia pernah bermain Cyberpunk, dia membalas bahawa dia tidak pernah.
“Tidak, maksud saya, saya tengok demonstrasinya, tapi tidak pernah bermainnya.”
Namun, pada tahun lepas Presiden dan CEO Bersama CD Projekt, Adam Kicinski menyatakan Reeves pernah bermain Cyberpunk 2077 dan sukakannya.
Di dalam Cyberpunk, Keanu Reeves menjadi wajah untuk  watak utama permainan itu, Johnny Silverhand. Bahkan dia menjadi sebahagian utama sepanjang jelajah promosi termasuk di pentas E3 2019.
Buat masa ini, pembangun Cyberpunk itu menyatakan menangguh semua kemaskini untuk menambah baik permainan itu sehingga 2022.
Artikel ini diterjemah dan disunting daripada IGN SEA.


Microsoft Excel adalah aplikasi Microsoft untuk pemprosesan data dan maklumat yang sangat hebat tetapi tidak ramai tahu kehebatan sebenar Microsoft Excel.
Boleh dikatakan beberapa kajian besar dibuat hanya menggunakan Microsoft Excel untuk proses data.
Tidak disangka Microsoft Excel juga dapat berubah menjadi sesuatu yang baru iaitu e-sukan.
Pertandingan ini digelar Financial Modeling World Cup (FMWC) dan dijalankan sepenuhnya menggunakan Microsoft Excel dengan jumlah wang terkumpul AS$10,000 atau RM40,000.
FMWC ini terdiri daripada 128 peserta dari serata dunia iaitu Afrika, Asia/Pasifik, Eropah, Amerika Utara dan Amerika Selatan/Latin.
Apa itu FMWC?

Pertadingan ini adalah untuk semua orang yang mahu berkecimpung di dalam dunia kewangan.
Peserta perlu menyelesaikan masalah kajian kes-kes betul yang pernah berlaku.
Terdapat dua kategori iaitu kategori bawah 25 tahun dan kategori terbuka.

Acara ini sudah berlangsung bermula 4 Disember sehingga 11 Disember lepas. Menarik juga melihat guru-guru terhebat Excel membuat dekonstruksi untuk menyelesaikan perlawanan akhir FMWC Open sudah dimenangi oleh Andrew “NGOAT” Ngai dari Australia.
Jika anda berminat untuk menyelesaikan masalah dan data dari FMWC anda boleh muat turun di kedai rasmi FMWC.
Anda juga boleh berlatih untuk perlawanan tahun hadapan.
Rujukan: PCWorld


Axie Infinity pada mulanya menunjukkan permainan video NFT  boleh menjanjikan masa hadapan yang baik untuk pemain mencari pendapatan sampingan.

Permainan di pelbagai platform ini boleh dikatakan Pokemon versi NFT yang dicipta oleh studio Vietnam bernama SkyMavis dan menjadi fenomena tahun lalu.

Keadaan bermula menjadi teruk apabila ramai pelabur hilang duit apabila permainan itu digodam sebanyak RM2.4 Bilion.
Kini menurut Time Magazine, ramai pemain Filipina kehilangan wang mereka dan kini ramai ditimpa kesusahan.

Dulu Axie Infinity menjadi cara alternatif untuk pekerja di Filipina menambah duit poket namun kini menjadi mimpi buruk untuk semua yang melabur menghabiskan masa dan wang.
Boleh dikatakan Axie Infinity menggunakan konsep sama dengan skim cepat kaya dan pasaran NFT itu nyata tidak sesuai untuk jangka masa lama.
Malah, semakin ramai pengguna maka keuntungan diperoleh dari bermain game ini menjadi lebih sedikit dan lebih rendah dari gaji minimum di Filipina.

Satu-satunya cara untuk mendapat peraliran wang adalah dengan pemain baharu tetapi nampaknya ramai masih skeptikal dan tidak mencuba permainan ini.
Axie Infinity pula mempunyai konsep permainan yang tidak menyeronokkan kerana terlalu banyak grind dengan mod permainan yang berulang-ulang.
Masa yang diluangkan tidak setimpal dengan apa diluangkan.
Rujukan: Time Magazine, IGNSEA


MPL ID musim ke-10 minggu pertama kini sudah tamat, pasukan RRQ Hoshi mendahului carta di tempat pertama dengan dua kemenangan di dalam dua perlawanan.
Mereka berjaya menundukkan pasukan Alter Ego dan juga pasukan Geek Fam sebelum ini. Pasukan EVOS Legends pula menduduki tempat kelima dengan 1 kemenangan dan 1 kekalahan.

View this post on Instagram

A post shared by MPL Indonesia (@mpl.id.official)

Pasukan Geek Fam ID dan Rebellion Zion masing-masing menduduki tempat kedua tercorot dengan dua kekalahan.
Namun begitu, pasukan Geek Fam menunjukkan sedikit peningkatan dari musim lepas dengan kemasukan bekas pemain ONIC PH iaitu Baloyskie.
Adakah pasukan ini bakal mengekalkan kedudukan mereka seperti minggu pertama atau akan ada kejutan nanti di minggu hadapan? Kita bakal saksikan.


Artikel ini ditulis oleh Firas Aliyan Idris
Pasukan Malaysia dilihat menghadapi saingan yang hebat daripada pasukan Filipina di hari kedua Siri Cabaran Free Fire (FFCS) musim kedua 2022.
Pada aksi semalam, pasukan Filipina iaitu K9 Esports, Bloody Head dan Anxiety mempamerkan aksi yang memberangsangkan selepas mengutip mata yang melonjakkan pasukan itu ke muka surat pertama carta liga.
Tambahan mata yang dikutip oleh tiga pasukan Filipina itu memastikan persaingan lima terbaik semakin sukar bagi pasukan Malaysia.

Meskipun Todak meraih dua Booyah pada dua pusingan pertama tetapi kelebihan lapan pusingan yang dimainkan kumpulan B tidak dimanfaatkan dengan baik oleh Todak pada enam pusingan seterusnya.
Sebaliknya, K9 Eports yang mengutip dua Booyah dan Anxiety mencatat satu Booyah berjaya merapatkan kedudukan dalam perebutan tiga terbaik liga dengan masing-masing mengumpul 146 mata dan 139 mata keseluruhan.
Liga Siri Cabaran Free Fire (FFCS) musim kedua masih berbaki dua minggu, hanya 12 pasukan terbaik akan layak ke Final pada 30 hingga 31 Julai 2022.
Kejohanan ini menawarkan hadiah wang terkumpul kira-kira RM130,000 dan penyertaan sebanyak 18 pasukan dari empat buah negara.
Jangan lupa saksikan aksi pertarungan di Facebook/Youtube rasmi Garena Free Fire setiap Sabtu dan Ahad pada 2 hingga 31 Julai ini.


Selepas pertarungan di minggu pertama tamat, penulis ingin berkongsi kedudukan carta bagi semua pasukan yang bertanding di MPL Indonesia musim kelapan:

Merujuk kepada kedudukan carta di atas, pasukan Alter Ego mempunyai mata yang tertinggi setakat ini, mereka menang dua perlawanan tempoh hari ke atas Geek Fam 2-1 dan RRQ Hoshi 2-0. Manakala pasukan BTR berada di kedudukan kedua dengan kemenangan ke atas EVOS Legends 2-1 dan Rebellion Genflix 2-1.
ONIC Esports berada di kedudukan ketiga dan masih mempunyai baki satu perlawanan lagi, sementara itu EVOS Legends dan RRQ Hoshi kecundang satu perlawanan meletakkan mereka di posisi keempat dan kelima. Aura Fire pula juga mempunyai baki satu perlawanan meskipun tewas di tangan EVOS Legends 0-2.
Selain itu, Geek Fam dan pencabar baru MPL Indonesia, Rebellion Genflix tidak menemui momentum untuk minggu pertama. Mereka tewas dalam 2 perlawanan dan mempunyai mata aggregate -3. Adakah Rebellion Genflix dan Geek Fam akan meningkatkan mutu permainan untuk minggu kedua? Atau mungkin Alter Ego dan BTR mengalami kesukaran untuk minggu kedua ini, kita bakal saksikan pada hari jumaat jam 4 petang.


Keep Talking and Nobody Explodes dibangunkan oleh Steel Crate Games merupakan sebuah game co-op antara 2 hingga 4 pemain yang menggalas tanggungjawab berbeza untuk memadamkan bom sebelum bom itu meletup.
Hanya seorang sahaja boleh lihat bom (di bahagian kiri) dan orang lain kena tolong member yang tengah tengok bom melalui panduan panjang (di bahagian kanan gambar)
Cara untuk main game ini adalah pemain harus melihat kepada komponen bom tetapi yang tidak menyeronokkan adalah orang pandang bom tidak tahu bagaimana cara untuk memadam bom itu. Oleh itu, panduan dan arahan pemadaman bom lengkap hanya diberikan kepada pemain lain tanpa boleh melihat bom itu secara terus.
Secara ringkas, Keep Talking and Nobody Explodes semestinya memerlukan kerjasama penuh antara dua pihak bagi memastikan bom itu tidak meletup sebelum korang kehabisan masa.
Sebelum ini, game mencabar dan berkemungkinan menghancurkan persahabatan ini dilancarkan untuk PC yang memerlukan sokongan VR tetapi sekarang, game ini sudah dikeluarkan di konsol seperti PS4, Xbox One dan Nintendo Switch.

Kini, korang boleh memadamkan bom di mana-mana sahaja bersama rakan-rakan korang kerana Keep Talking and Nobody Explains bakal dilancarkan di Android dan iOS tanpa memerlukan kacamata VR.
Berbanding dengan kawalan PC, konsol dan VR, permainan di telefon pintar juga agak menyeronokkan kerana seorang pemain boleh tertumpu kepada satu skrin telefon pintar (seperti Nintendo Switch dipaparkan di video atas) dan sorokkan daripada pandangan orang yang membacakan manual padam bom itu.
Buat masa sekarang, tiada tarikh pelancaran rasmi diumumkan bagi Keep Talking and Nobody Explains versi mobile.
Sumber: Touch Arcade


Menerusi sebuah hantaran Instagram SPIN Esports, jurulatih Omega Esport, Ynot, menyatakan kehadiran Lemon di lineup MSC 2022 akan memperkuatkan lagi pasukan itu.

View this post on Instagram

A post shared by SPIN – Esports (@spin_esports)

“Kehadiran Lemon pastinya akan menjadikan RRQ Hoshi lebih kuat, lebih-lebih lagi pemain ini mempunyai hero pool yang luas.
“Dia sering memainkan hero di luar meta yang menyebabkan RRQ sukar untuk diramal dan akan melakukan gerakan yang mengejutkan nanti,” katanya.
Siapa sahaja yang tidak mengenali pemain ikonik RRQ Hoshi ini. Lemon atau sering dipanggil sang alien adalah pemain lagenda Mobile Legends Indonesia.
Alasan kenapa dia dipanggil alien adalah kerana hero pool yang dimiliki oleh pemain ini. Bermacam-macam hero yang pernah dimainkan oleh Lemon di MPL Indonesia sehinggakan dia pernah memainkan hero-hero yang di luar meta pada ketika itu seperti Faramis, Eudora, Kadita dan banyak lagi.
Dia juga pernah bermain di beberapa posisi yang berbeza dan menyebabkan pihak lawan tidak dapat menjangka pemain itu akan bermain di posisi apa.
Sehingga saat ini, Lemon masih menjadi pemain profesional untuk RRQ Hoshi.
Adakah Lemon akan bermain di lineup utama RRQ Hoshi untuk kejohanan MSC 2022 ini? Sama-sama kita nantikan.
Foto: Instagram Lemon


Kehadiran uHigh di pasukan Bigetron Red Aliens sangat menyakinkan setakat ini, beliau membantu pasukan robot merah itu untuk menduduki tempat pertama di PMPL Indonesia musim keempat peringkat weekdays.
Kehebatan beliau tidak terhenti di situ, uHigh juga berjaya meraih banyak kills di super weekend pertama dan meletakkan BTR di tempat ke-3.

View this post on Instagram

A post shared by BIGETRON STUFF INDONESIA (@btrstuff.id)

Sebelum memasuki PMPL Indonesia musim keempat, uHigh sempat untuk menyertai Kejohanan Oxirist musim keempat. Beliau berjaya mendapatkan gelaran “terminator” dengan mata kills sebanyak 20, mendahului Ryzen yang memiliki 16 kills.
Menurut temubual dari ONE Esports terhadap pemain dari pasukan RRQ, Mort, beliau menyatakan “Dari segi kemahiran individu, uHigh seorang yang hebat, ditambah lagi sekarang dia mempunyai rakan pasukan yang bukan calang-calang orangnya. Mereka pernah menjadi juara dunia,” jelasnya.
“Mereka hanya perlu meningkatkan keserasian sahaja setakat ini, jika keserasian ini dapat dibentuk maka PMPL kali ini mereka boleh menjadi juara. Saya semakin percaya bahawa mereka adalah overpowered. Sekarang mereka masih belum mencapai perkara itu kerana belum ada buktinya” tambah beliau.
Selain itu, Onic Raafi pula menjelaskan bahawa kemasukkan uHigh ke dalam BTr tidak akan banyak memberikan pengaruh terhadap dirinya kerana sejak azali lagi, Luxxy memang sudah overpowered.
Kenyataan beliau diungkapkan “Jika menurut saya, kemasukkan uHigh tidak terlalu berpengaruh kerana sebelum adanya uHigh, Bigetron adalah pasukan yang kuat dan selalu memberikan ancaman buat pasukan yang lain,” ujar beliau.
“Oleh kerana Bigetron akan tetap menjadi Bigetron seperti sebelum ini, kemasukkan uHigh tidak akan terlalu berpengaruh kepada saya secara peribadi,” tambah beliau.
Sumber rujukan: ONE Esports


Baru-baru ini seorang pemain Call of Duty berusia 3 tahun tular di TikTok.
Siapa sangka kanak-kanak ini berbakat luar biasa ketika bermain Call of Duty di iPad.
Dalam klip itu, kanak-kanak itu bermain dengan sangat hebat malah berjaya mendapatkan beberapa mata bunuh.
Dalam kapsyen video itu, ibunya menulis;
“Apa perasaan orang lain apabila mereka tahu seorang kanak-kanak berumur 3 tahun bermain Call of Duty bersama,”

The camo grind starts early pic.twitter.com/PxP1a2AXRV
— Dexerto (@Dexerto) January 23, 2023

Ramai pengguna Twitter mengatakan mereka bakal menunggu kanak-kanak ini dalam 15 tahun akan datang di Call of Duty League.


Selepas empat minggu pertempuran sengit antara pemain berpengalaman dan baru, 12 pasukan Free Fire dari Malaysia, Kemboja dan Filipina (MCP) berjaya ke pusingan akhir.
Memandangkan pusingan akhir MCP Majors Musim 3 (MCP Majors S3) sudah menghampiri, peminat permainan mudah alih Free Fire di rantau MCP boleh menjangkakan perlawanan yang sengit.
Pada pusingan akhir yang akan diadakan pada 16 April, 12 pasukan akan bertarung pada sebelah petang pada 1PM dan bukannya pada sebelah malam untuk menghormati bulan Ramadan.
Pemenang MCP Majors S3 akan dapat bersaing dengan pemain antarabangsa di Free Fire World Series (FFWS) 2022 yang akan berlangsung di Sentosa, Singapura pada bulan Mei.
Pasukan yang mendapat naib juara bagi MCP Majors Musim 3 ini turut mendapatkan ‘slot’ untuk mewakili rantau MCP.
Ini akan menjadikan dua pasukan dari rantau MCP berdiri di pentas global.
Para peminat permainan mudah alih Free Fire boleh menonton pusingan akhir ini secara langsung di Facebook, TikTok dan  YouTube.
Anda semua dijemput untuk menonton dan menyokong pasukan kegemaran anda.

Sebelum pusingan akhir bermula, terdapat tiga bahagian siri rancangan yang dipanggil “Free Fire Games.”
Ia menampilkan wajah yang cukup dikenali iaitu Encik Waggor. Episod ini akan bermula pada hari ini.
Bagi mendapatkan maklumat terbaharu berkaitan Free Fire MCP Majors Musim 3, anda semua boleh mengikuti Facebook, Instagram dan YouTube rasmi Free Fire Malaysia.


Arena of Valor (AoV), permainan yang dibangunkan oleh TiMi Studio Group dan terbitan Tencent Games mengumumkan penganjuran kejohanan antarabangsa mereka bagi 2021, Arena of Valor International Championship (AIC) 2021.

Arena of Valor International Championship returns in 2021 with an unprecedented $1,000,000 USD prize pool!
4 teams from from 8 regions will face off between Nov 27th – Dec 19th for their share at the $1,000,000 prize pool! #ArenaofValor #AIC2021
Details: https://t.co/4MGk8KEPre pic.twitter.com/m2DtW2248S
— arenaofvalor (@ArenaofValor) October 18, 2021

Kejohanan ini akan berlangsung bermula 27 November hingga 19 Disember tahun ini. AIC 2021 menawarkan hadiah terkumpul sebanyak AS$1 juta (RM4.15 juta) dan akan berlangsung secara dalam talian sepenuhnya.
Ia juga akan dipertandingkan melalui empat peringkat iaitu peringkat kumpulan, suku akhir, separuh akhir dan Akhir.

Peringkat Kumpulan: 27 November – 5 Disember
Suku Akhir: 9 – 12 Disember
Separuh Akhir: 17 – 18 Disember
Akhir: 19 Disember

Kejohanan ini akan membabitkan 14 pasukan daripada lapan buah negara dan zon, yang mana setiap negara mempunyai kejohanan liga mereka tersendiri.

Garena Challenge Series (Taiwan) – 3 pasukan
Arena of Glory (Vietnam) –  3 pasukan
RoV Pro League (Thailand) – 3 pasukan
AOV Star League (Indonesia) – 1 pasukan
Malaysia, Singapura, Filipina – 1 pasukan
China – 1 pasukan
Korea – 1 pasukan
Jepun – 1 pasukan

Arena of Valor ialah permainan MOBA yang mula dilancarkan pada 2016. Sebelum ini mereka sudah menganjurkan beberapa kejohanan di pelbagai peringkat termasuk di peringkat antarabangsa.
AoV boleh dimuat turun secara percuma di platform Android, iOS dan Nintendo Switch.
Sumber: AFK Gaming.


Singapura: Kejohanan dunia Arena of Valor (AWC) kini kembali pada musim panas ini!
Dianjurkan oleh Tencent Games dan Garena, AWC 2021 akan membariskan pasukan-pasukan terbaik dunia untuk Arena of Valor bertanding merebut hadiah terkumpul AS$500,000 (RM2.06 juta).
Ia akan berlangsung bermula 19 Jun hingga 18 Julai ini dalam talian bagi memastikan kebajikan dan keselamatan kesemua krew dan pemain terjaga. Tencent juga menjanjikan pengalaman lebih imersif kepada peminat yang menonton.
Sebanyak 16 pasukan bertanding dari 9 rantau iaitu: Brazil, Taipei, Indonesia, Jepun, Korea, China, MSP (Singapura, Malaysia dan Filipina), Thailand dan Vietnam.
Bagi MSP, hanya satu pasukan saja akan menjadi wakil.

Ini adalah peringkat perlawanan akan diadakan nanti:

Peringkat kumpulan: 19 Jun hingga 27 Jun

Suku akhir: 30 Jun hingga 4 Julai

Separuh akhir: 10 Julai dan 11 Julai

Grand Final (AOV Day): 18 Julai

Ini adalah pecahan bagi hadiah terkumpul yang mana juara akan membawa pulang AS$200,000 (RM826,000).

Penstriman langsung akan dilaksanakan dalam lima bahasa iaitu Bahasa Inggeris, Mandarin, Bahasa Indonesia, Thai dan Vietnam.


Singapura: Activision baru-baru ini mengumumkan Call of Duty: Mobile World Championship yang kini kembali.
Ia dibawakan oleh Sony dan kerjasama Garena yang mana pemain akan merebut hadiah terkumpul lebih AS$2 juta (RM8.24 juta).
Bagi kelayakan ke kejohanan dunia ini, ia akan bermula pada Julai tahun ini.
“Sambutan yang diterima sangat menggalakkan daripada pemain kami yang terus menikmati permainan ini,” kata Matt Lewis, Naib Presiden, Mobile di Activision.
“Lanjutan daripada kejohanan tahun lalu, kami meningkatkan hadiah terkumpul untuk pertandingan dan jumlah pasukan boleh layak jadi peminat mempunyai peluang untuk tunjukkan bukti mereka ingin jadi yang terbaik,” tambahnya.
Kejohanan dunia ini akan diadakan secara berperingkat dan membuka penyertaan di seluruh dunia.
Bagi CODM World ini juga, Xperia 1 III menjadi peranti rasmi dan menyediakan 120FPS bagi pengalaman gaming lancar kepada pengguna.
Ikuti Garena CODM di  Facebook, Instagram, dan YouTube untuk info lanjut.


Kejohanan peringkat dunia League of Legends World Championship akan diteruskan lagi tahun ini di China.
Ia akan diadakan di Universiade Sports Centre pada 6 November ini di Shenzhen, China. Stadium tersebut boleh memuatkan sehingga 60,334 penonton dan ia merupakan ‘rumah’ kepada Shenzhen F.C, kelab bola sepak China yang bertanding dalam Liga Super China.
Stadium  ini juga pernah menghoskan temasya sukan peringkat dunia dan konsert muzik untuk Jay Chou dan Jacky Cheung.
“Kami berbangga dan teruja untuk meningkatkan kualiti hiburan dan sukan tahun ini dengan Worlds 2021 dan menetapkan satu tanda aras buat e-sukan LoL pada masa 10 tahun akan datang,” kata Ketua E-Sukan Sedunia Riot Games, John Needham.
“Shenzhen adalah bandar paling inovatif dan kompetitif di China dengan ribuan pemula bagi high-tech dan keusahawanan jadi kami rasa ia landskap sesuai untuk hoskan Final di sini,” tambahnya lagi.
Di China sahaja, Worlds diadakan sebanyak dua kali iaitu pada tahun lepas di Shanghai Stadium dan Beijing National Stadium pada 2017.
Nantikan berita lanjut mengenai Worlds 2021 yang akan penulis kongsikan.


Kejohanan Dunia Mobile Legends M3 bertempat di Singapura. Ia sekali lagi dibuat di negara itu selepas Kejohanan Dunia M2.
Walaupun dunia kini berdepan dengan pandemik Covid-19, ia tidak menghentikan sama sekali peluang untuk menyaksikan pertandingan berprestij ini secara langsung di Singapura.

View this post on Instagram

A post shared by MPL Singapore (@mpl.sg.official)

Pengumuman itu dibuat di dalam sebuah hantaran akaun Instagram rasmi MPL SG. Menurut mereka, ia akan dibuka kepada umum di Suntec Singapore International Convention & Exhibition Centre.
Ini peluang yang menarik bagi peminat MLBB, mereka boleh menempah tiket ke Singapura dan menyaksikan M3 secara langsung.
Kejohanan dunia, M3 menyaksikan 16 pasukan akan bertanding untuk merebut gelaran juara dunia dan wang hadiah terkumpul sebanyak AS$800,000 (RM3.3 juta).


Lokasi Kejohanan Dunia M3 masih lagi menjadi satu misteri buat para peminat Mobile Legends: Bang Bang. Terdahulu, pemain dari Bren Esports mendedahkan bahawa kejohanan itu akan berlangsung di Bali, Indonesia.
Namun begitu, juara untuk kejohanan Latam iaitu Malvinas Gaming secara tidak sengaja sudah memberikan lokasi kejohanan dunia itu yang akan berlangsung di Singapura.

View this post on Instagram

A post shared by Game MLBB Mobile Legends ML (@emak_moba)

Perkara itu diketahui dari sebuah hantaran Instagram rasmi mereka @malvinas_gaming. Pendedah info lengkap dan khabar angin Mobile Legends terkenal, @emak_moba sempat mengambil tangkap layar dari Instagram juara kejohanan Latam itu.
Walaubagaimanapun, hantaran itu sudah ditukar kepada Asia dan tidak lagi memaparkan Singapura. Kejohanan Dunia M3 menyaksikan 16 pasukan akan bertanding bagi merebut gelaran juara serta wang hadiah lumayan terkumpul sebanyak AS800 ribu (RM3.3 juta).

View this post on Instagram

A post shared by Malvinas Gaming (@malvinas_gaming)

Adakah anda juga menjangkakan M3 akan berlangsung di Singapura? Nyatakan pendapat anda di ruangan komen.
Sumber: @emak_moba


Kemuncak pertandingan MLBB akan ditentukan oleh Kejohanan Dunia Siri M setiap tahun.
Pada tahun lalu, Kejohanan Dunia M3 berjaya dipegang oleh pasukan dari Filipina iaitu Blacklist International.
Kini selepas tamatnya Piala Asia Tenggara Mobile Legends (MSC) 2022, tarikh Kejohanan Dunia M4 diumumkan.
M4 akan bermula pada 1-15 Januari 2023. Namun begitu, lokasi pertandingan masih belum diumumkan.
Adakah ia akan diadakan di Malaysia? atau mungkin Indonesia dan Filipina menjadi tuan rumah kali ini?
Kita bakal saksikan, slot M4 masih terbuka untuk pasukan Malaysia ketika MPL MY musim ke-10 nanti.


Dengan rekod 4.26 juta tontonan, kejohanan dunia MLBB, M4 mencipta fenomena tersendiri bagi perlawanan upper bracket antara RRQ Hoshi dan Blacklist International yang berlangsung pada jam 7 malam semalam.
Sebelum ini, rekod di M3 adalah 3.19 juta antara pasukan ONIC PH dan juga skuad Indonesia itu.
Tontonan tinggi lain di M4 adalah perlawanan Todak vs RRQ dengan 2.27 juta tontonan.

Sementara itu, tontonan purata adalah 642,044 dan sebanyak 47 juta jumlah jam diperuntukkan untuk kejohanan ini.
Nyata, MLBB sangat terkenal di Indonesia dan Filipina malah Blacklist dan RRQ antara pasukan pilihan yang sering dinanti-nantikan pertembungan mereka.
Semalam, RRQ juga membawa ‘ultras’ mereka yang berada di stadium.
Sumber: Esports Charts


Kejohanan Dunia Mobile Legends, M2 akan diadakan pada 18 hingga 24 Januari 2021 ini.
Ia dianjurkan oleh Moonton dengan kerjasama Cybersports and Online Gaming Association Singapura (SCOGA) dan mendapat sokongan daripada Lembaga Pelancongan Singapura (STB). Walaupun diadakan secara tertutup,  ia akan menjadi kejohanan offline pertama peringkat global dianjurkan di Asia Tenggara.
Sebanyak RM1.2 juta dipertandingkan di Shangri-La Singapura.
Lebih menarik kali ini apabila Moonton akan menganugerahkan pasukan pemenang dengan tema skin mengikut hero pilihan mereka.
Bagi peminat, anda boleh memenangi hadiah menarik termasuklah skin M2.
Ini adalah jadual perlawanan untuk M2:
Cabutan dalam talian untuk grouping: 12 Disember 2020
Peringkat kumpulan 1: 18 Januari dan 19 Januari 2021
Peringkat kumpulan 2: 20 Januari 2021
Playoffs: 22 Januari hingga 24 Januari 2021
Nantikan pasukan mana akan bertanding pada 12 Disember ini apabila live draw diadakan.
Sumber rujukan: SCOGA


Kejohanan dunia Mobile Legends: Bang Bang, M2 akan diadakan di Singapura pada Januari depan.
Ia akan dianjurkan oleh Moonton dengan kerjasama Persatuan Cybersports dan Online Gaming Singapura (SCOGA) serta disokong oleh Lembaga Pelancongan Singapura (STB). Tidak seperti MPL atau MPLI, M2 akan diadakan secara offline di Shangri-La Singapura untuk hadiah terkumpul AS$300,000 (RM1.2 juta).
“Kami rasa teruja dapat bekerjasama dengan Moonton dan agensi kerajaan serta pemain industri. Keupayaan untuk hos salah satu kejohanan terbesar di dunia di Singapura memberi harapan kepada ramai peminat e-sukan. Ia juga beri peluang kepada warga Singapura untuk menggapai impian dan aspirasi,” kata Nicholas Khoo, Pengasas Bersama SCOGA.
“Mobile Legends menemui kejayaan global bermula dari Asia Tenggara dan Moonton teruja membawakan berita gembira kepada semua gamer dan kami ingin berterima kasih kerana sokongan dari kerajaan Singapura dan pemain industri. Ini akan menjadi acara paling menarik buat kami sementara pasukan-pasukan terhebat akan bertarung di Singapura,” kata Justin Yuan, Pengasas Bersama dan Ketua Eksekutif Moonton.
Buat sementara ini, Moonton tidak mendedahkan pasukan dari rantau atau negara mana akan terlibat.
Nantikan info lanjut pada masa akan datang. Tidak lama lagi.
Sumber: SCOGA


Kejohanan E-Sukan Malaysia (MEC) kini kembali dengan musim kedua.
Esports Intergrated (ESI) sebuah inisiatif di bawah kawal selia Kementerian Belia dan Sukan (KBS) adalah peneraju komuniti e-sukan Malaysia.
Berikutan kejayaan MEC 2020/2021 edisi pada tahun lepas dengan lebih 11 ribu pendaftaran, kejohanan kali ini adalah di bawah Pelan Strategik KBS untuk pembangunan e-sukan 2020-2025.
“Dengan kejayaan edisi MEC 2020/2021 dan MEL21, KBS mempercayai dalam meneruskan usaha dalam menyediakan pentas untuk pelbagai jenis pemain sukan elektronik untuk berkembang maju.
“Dari peringkat profesional sehingga amatur, ini akan memberi peluang yang terbuka untuk semua adalah untuk memastikan perjalanan bakat tempatan terus berkembang,” kata Menteri KBS, YB Dato’ Seri Ahmad Faizal Azumu.
Untuk tahun ini, pusingan kelayakan MEC 2021/2022 sudah bermula pada Disember.
Kejohanan ini mempertandingkan e-sukan dari empat permainan yang popular iaitu Mobile Legends: Bang Bang, PUBG Mobile, Dota 2 dan juga Fifa 22.
Empat pasukan teratas bagi empat permainan ini akan layak terus ke peringkat suku akhir MEC.
Manakala, hasil kerjasama dari pihak Moonton akan membuka peluang kepada dua pasukan teratas dari permainan MLBB akan meraih satu slot Kelayakan 8 pasukan teratas Kejohanan Liga Profesional Mobile Legends (MPL) musim kesembilan.


Perhatian Ejen! Kejohanan e-sukan Ejen Ali pertama – Level Up KL Ejen Ali Agents’ Arena Tournament 2021 akan diadakan esok dan 14 November ini.
Kejohanan e-sukan ini akan mempersembahkan mod e-sukan untuk Agents’ Arena yang juga permainan video MOBA Ejen Ali.

❗PERHATIAN EJEN❗
 Kejohanan e-sukan Ejen Ali pertama – Level Up KL Ejen Ali Agents’ Arena Tournament 2021, akan bersiaran LIVE @ YouTube rasmi Ejen Ali!
 💥 13 – 14 November
💥 2.00 petang
💥 https://t.co/5Mm987V4uH
 BERTINDAK SEGERA!
🤜🏻💥🤛🏻#mydcf #lvlupkl #esukanejenali2021 pic.twitter.com/zwPj4rGTfG
— Ejen Ali (@ejen_ali) November 12, 2021

Bersama dengan MY Digital Creativity Festival (MYDCF) e-sukan Agents’ Arena juga akan diadakan live di laman rasmi MYDCF dimana anda boleh membuat karakter kustom anda sendiri.
Bagi memeriahkan lagi pertandingan ini, jumlah hadiah wang terkumpul ada RM10,000 adalah satu permulaan yang besar untuk e-sukan Ejen Ali.
Anda juga akan bersama Ikuto dan Tashbunny yang bakal menjadi pengulas untuk acara julung kali ini.
Jangan lupa layari laman rasmi Ejen Ali di Youtube dan juga MYDCF dan TikTok MyGameOn untuk menyaksikan perlawanan Ejen Ali Agent’s Arena.


Mungkin ada yang kata main game tu sia-sia. Ada juga kawan-kawan yang bisikkan “Apa kau dapat main game? Bukan boleh menang pun,”. Lebih teruk lagi ada juga yang kata “Dari dulu aku tengok kau main, tak pernah pulak menang, kenapa kau still nak main?,”
Semua orang ada persepsi mereka sendiri tentang gaming. Tapi bagi Muhammad Aiman Roshizam (Sekaiichi), 23, dia bukan saja tak putus asa tapi ini juga kemenangan pertamanya dalam masa 4 tahun kariernya dalam FIFA Online 3.
Pada Sabtu lepas, Aiman bawa pulang wang tunai RM3,000 dan menjadi juara Gegaria Fest di Dataran Amanjaya, Ipoh.

“Sebenarnya target saya tak jauh sebab saya sedar kemampuan sendiri. Alhamdulillah mungkin ini rezeki Allah nak bagi, rasa bersyukur sangat-sangat. First time merasa champion. Harap-harap ini jadi pemangkin semangat untuk join next tournament.
“Saya berlatih selama 6-7 jam sehari seminggu sebelum perlawanan. Jadi saya bersyukur apabila usaha ini berhasil,”
Selain pencapaiannya, Aiman juga sebenarnya seorang pengulas yang biasa dikenali dalam komuniti FIFA 18 dan FO3. Ditanya kalau kerjaya mengulas dan bermain secara kompetitif mengganggu tumpuannya, Aiman hanya tersenyum saja.
“Sebagai seorang player/caster, saya nampak diri saya sebagai seorang yang boleh menganalisis perlawanan bola. Casting (ulas) bukan senang kerana kita perlu buat homework dulu, kaji permainan dan sejarah pasukan bertanding. Jadi sedikit sebanyak saya gunakan knowledge dalam bola sepak ketika bermain. Ia membantu,”
Kredit gambar: Facebook Sekaiichi
Aiman juga bukan seorang yang mudah putus asa kerana selama 4 tahun berkarier dalam e-sukan, dia sentiasa melihat peluang yang ada.
“Kalau ada Liga yang berlangsung untuk beberapa bulan, memang saya akan serta sebagai pemain. Bila dah ada dekat satu tahap untuk beraksi sebagai pemain yang kompetitif, memang itu saya kejarkan.
“Ini juga satu cabaran untuk saya. Bermain dan mengulas adalah dua perkara berbeza. Tapi sebab dah lama buat, ia boleh ditangani dengan baik,”
Aiman bersama rakan seperjuangan. Kredit gambar: Facebook Sekaiichi
Aiman juga menjadikan ampzeffilos (pemain profesional FIFA Online 3) sebagai idolanya. Kenapa? Kerana beliau bukan seorang yang mudah putus asa, tak berpuas hati kalau ada orang lagi ‘atas’ daripada dia dan ada impian untuk konsisten jadi nombor 1 di Thailand dan Asia Tenggara.
“Kalau dalam negara, saya respect Aaron ‘J0K3R’ Gomez kerana dulu kami masuk skuad Happy Green Esports. Kami bersaing untuk menjadi yang teratas tapi ternyata rezeki berpihak kepadanya jadi wakil Malaysia. Saya nak buat yang terbaik macam dia,”
Kejohanan Gegaria Fest FIFA Online 3 dengan kerjasama Garena ini turut ditaja oleh Acer Predator yang menyediakan gaming laptops kepada pemain untuk bertanding.


Bulan lepas, disahkan yang Red Bull akan hoskan acara Fortnite istimewa menampilkan Tyler “Ninja” Blevins, streamer sensasi yang sangat terkenal. Acara itu dah pun berakhir dan sangat meriah sekali sambutannya.
Seramai 150,000 penonton menyaksikan penstriman itu sejak pagi hingga malam dan sekurang-kurangnya 100,000 penonton menyaksikannya serentak (ini kerana followers Ninja yang sangat ramai di Twitch.)
Acara itu diadakan di Chicago dan membawakan 200 pemain Fortnite terbaik yang perlu mengumpul mata. Sebanyak $1,125 ditawarkan bagi setiap pemenang di tempat teratas. Jumlah ini mungkin agak sedikit kerana peraturan dari Epic Games untuk pertandingan third-party tapi pemain tetap hadir untuk mengambil bahagian.
Di Twitter ESPN Esports, korang boleh saksikan pemberian hadiah kepada juara-juara.

And the #RedBullRiseTillDawn winners are… pic.twitter.com/9xCQtqigLg
— ESPN Esports (@ESPN_Esports) July 22, 2018

Selain itu, cabaran kedua yang mana pemain melawan Ninja dan Lupo sendiri, akan memberikan bonus mata pada hari acara itu.
“Saya takkan ada karier sekarang kalau bukan kerana untuk Komuniti Fortnite. Sangat seronok bermain bersama salah seorang kawan baik (DrLupo) malam ini dan berjumpa dengan peminat. Sebenarnya ada saja pemain berbakat dalam pertandingan ini,” kata Ninja.
Seperti yang disaksikan, aura Ninja sangat kuat untuk mengumpulkan peminat dan pemain bertanding dalam satu acara Fortnite.
Fortnite kini sedia dimainkan di Xbox One, PlayStation 4, Nintendo Switch, PC dan peranti pintar.
Sumber: Comicbook


Kemenangan di pertandingan Mobile Legends: Bang Bang sempena Melaka Esports Day 2022 sedikit sebanyak mewujudkan rasa teruja kepada pasukan Red Esports.
Pemainnya, Ashif Halaj Abdul Majid (Ash) berkata, kejohanan ini menjadi platform untuk mencuba lineup sebelum Liga Profesional (MPL) MY musim kesepuluh bermula.
“Ia adalah pertandingan kedua kami, ada satu lagi kejohanan di Johor tapi belum tamat playoff,” katanya.
Ash juga mengakui pasukan HomeBois adalah saingan terkuat di kejohanan yang dianjurkan di Dataran Pahlawan, Melaka pada 24 hingga 26 Jun lalu.
Red Esports berjaya memenangi kejohanan itu selepas menewaskan HomeBois dengan skor 2-1. Mereka membawa pulang RM1,000 berserta trofi.
Perlawanan itu boleh disaksikan kembali menerusi pautan video di bawah:

Red Esports adalah salah satu pasukan yang mendapat jemputan ke MPL MY S10 jika dikira dari format musim-musim lalu yang mana lapan pasukan terbaik dari musim lalu akan mendapat jemputan terus.
Melaka Esports Day 2022 mempertandingkan MLBB, PUBG Mobile, FIFA 22 dan eFootball. Ia dirasmikan oleh Menteri Belia dan Sukan, YB Dato’ Seri Ahmad Faizal Azumu.
Foto: Instagram @adibrsydi_


Para pelajar kolej dan universiti di Malaysia semestinya teruja mendapat tahu Kejohanan Kampus PUBG Mobile (PMCC) Malaysia kembali lagi pada tahun ini! Seperti biasa, ia dibawakan oleh syarikat telekomunikasi tempatan Yoodo dan ia terbuka kepada semua penuntut pengajian tinggi di Malaysia berusia 18 tahun dan ke atas.
PMCC Malaysia 2020 menawarkan hadiah terkumpul berjumlah RM60,000 dan pemenang akan menerima jemputan terus ke Kejohanan Kebangsaan PUBG Mobile (PMNC) Malaysia 2021. Kejohanan ini berlangsung dari 16 Oktober (mengambil kira tempoh pendaftaran) hingga 29 November tahun ini.

Pendaftaran adalah percuma dan boleh dibuat melalui laman web rasmi PMCC Malaysia 2020. Setiap pasukan akan mendaftar mengikut zon masing-masing iaitu Utara, Selatan, Timur, Borneo, dan Sentral. Tarikh tutup pendaftaran Selatan dan Borneo adalah pada 28 Oktober dan untuk zon-zon lain pula ialah 29 Oktober.
Berikut adalah jadual kejohanan:

Pusingan Kelayakan Zon – 31 Oktober hingga 5 November
Pusingan Final Zon – 7 November hingga 15 November
Grand Finals – 27 November hingga 29 November

Tiga pasukan terbaik dari Zon Selatan, Utara, dan Timur akan melayakkan diri ke Grand Finals. Untuk Zon Borneo pula, lima pasukan terbaik akan layak. Zon yang mempunyai bilangan institusi pengajian tinggi terbanyak iaitu Zon Sentral akan melayakkan enam pasukan terbaik.

Selain daripada perkara-perkara di atas, pihak penganjur juga sedang mencari pengulas Bahasa Melayu yang berbakat untuk menjadi “suara PUBG Mobile”. Jika anda berminat, pastikan anda mendaftarkan diri di sini.
Sebuah KOL Showmatch akan diadakan tetapi butiran-butiran mengenai aktiviti ini masih belum diumumkan. Pastikan anda mengikuti laman Facebook rasmi PUBG Mobile Malaysia untuk mendapatkan berita terkini tentang PUBG Mobile dan PMCC Malaysia 2020.
Ikuti kami di Facebook dan Instagram.
Saksikan kami di YouTube.


Kejohanan Call of Duty Mobile (CODM) yang pertama iaitu Garena Invitational akan berlangsung pada pertengahan tahun ini.
Untuk melayakkan diri ke Garena Invitational, pasukan-pasukan dari Malaysia, Filipina, dan Singapura perlu memenangi Kejohanan Kebangsaan CODM masing-masing.

Pusingan kelayakan pertama untuk Kejohanan Kebangsaan CODM Malaysia akan berlangsung pada 8 Februari 2020 (Sabtu). Pendaftaran untuk pusingan ini akan ditutup pada hari yang sama, jam 12:30PM.
Pusingan kelayakan kedua pula akan berlangsung pada 15 Februari 2020 dan pendaftaran juga akan ditutup pada hari yang sama, jam 12:30PM.
16 pasukan terbaik yang muncul dari kedua-dua pusingan kelayakan akan bertarung dalam pusingan Top 16 yang akan berlangsung dari 22 Februari hingga 8 Mac 2020.
Akhir sekali, empat pasukan terbaik akan bertarung di peringkat Top 4 untuk menobatkan juara kebangsaan CODM Malaysia. Juara tersebut akan diberi kelayakan untuk bertanding di Garena Invitational.
Hadiah terkumpul untuk Kejohanan Kebangsaan CODM Malaysia ialah RM40,000 dan ini pecahannya:

Juara – RM20,000
Naib juara – RM10,000
Tempat ketiga – RM6,000
Tempat keempat – RM4,000

Kalau anda rasa anda cukup pro untuk mewakili Malaysia di persada antarabangsa dalam CODM, daftarkan pasukan anda di laman Facebook CODM.
Ikuti kami di Facebook dan Instagram.
Saksikan kami di YouTube.


Kuala Lumpur: MAGGI kini menjadi penaja rasmi Liga Profesional League of Legends: Wild Rift SEA ICON Series Malaysia Musim Panas dan Musim Luruh.
Kerjasama MAGGI dan ESL Malaysia membawa MAGGI® HOT CUP® Tournament untuk musim ketiga, kali ini dengan League of Legends Wild Rift.
Para Pemain Wild Rift di Malaysia boleh menyertai pertandingan komuniti ini secara percuma dan berpeluang untuk bermain dengan gaming influencer terkenal Fattahzie dan Biu Biu.
Pemenang SEA ICON Series akan dinobatkan pasukan terhebat di Malaysia dan melayakkan diri untuk menyertai Super Cups untuk berlawan dengan pasukan-pasukan terbaik di Asia Tenggara.
“MAGGI HOT CUP terkenal dalam kalangan para pemuda di Malaysia, terutamanya komuniti gaming. Ini menjadikan MAGGI HOT CUP makanan ringan yang sesuai untuk waktu makan lewat malam, pengisi perut antara waktu makan, dan sesi gaming.
“Peminat permainan video boleh menikmati MAGGI Hot Cup yang panas, lazat dan memuaskan pada bila-bila masa dan ia hanya mengambil masa tiga minit untuk disediakan,” kata Geetha K. Balakrishna, Pegawai Eksekutif Perniagaan di MAGGI Malaysia.
Pemain yang berminat boleh mendaftarkan diri secara percuma ke pusingan kelayakan yang akan diadakan pada tarikh-tarikh berikut:

MAGGI® HOT CUP® #1 Qualifier – 21 Mei hingga 22 Mei, 2021
MAGGI® HOT CUP® #2 Qualifier – 28 Mei hingga 29 Mei, 2021

MAGGI juga mengadakan Caster Search yang bermula pada 8 Mei ini bagi mencari bakat-bakat tempatan baru untuk menjadi pengulas pertandingan komuniti untuk pertandingan masa hadapan.
Setiap pemenang pusingan kelayakan akan menerima hadiah wang tunai sebanyak RM500 dan bermain di Influencer Showdown bersama Fattahzie dan Biu Biu. Influencer Showdown ini akan berlangsung semasa Playoffs ESL Mobile Open.
Untuk maklumat lanjut sila layari facebook MAGGI® dan ikuti ESL Malaysia di Facebook dan Instagram. Siaran langsung akan diadakan di laman Facebook, Twitch, dan YouTube ESL Malaysia.


Kejohanan e-sukan, Malaysia Esports Series 2021 akan dianjurkan bermula 26 Mac hingga 4 April ini.
Ia dianjurkan oleh My Events International dan Kelab Esports THQ dan dirasmikan oleh Menteri Belia dan Sukan, Datuk Seri Reezal Merican Naina Merican. Kejohanan ini juga mendapat sokongan KBS, Kementerian Pendidikan Tinggi dan Kementerian Kesihatan Malaysia serta Perbadanan Ekonomi Digiital Malaysia.
Tiga judul e-sukan akan dipertandingkan iaitu Mobile Legends: Bang Bang, PUBG Mobile dan juga FIFA 21. Bagi hadiah terkumpul pula sebanyak RM100,000 akan dibahagikan seperti berikut:

MLBB – RM40,000
PUBG Mobile – RM40,000
FIFA 21: RM20,000

Setiap peringkat akan dijalankan selama tiga hari:

Kelayakan pertama –  26-28 mac
Kelayakan kedua – 2-4 April
Final – 9-11 April

FIFA 21 akan membuka slot sehingga 512 pemain manakala PUBG Mobile pula 256 pasukan dan 128 pasukan untuk MLBB. Saksikan penstriman langsung di Malaysia Esports Series dan Instagram @myesportsseries.
Kejohanan ini dianjurkan bertujuan mencari bakat baru yang berbakat dalam e-sukan dan mendidik lebih ramai anak muda tentang kepentingan dan manfaat e-sukan.
“Acara ini tidak dapat dianjurkan pada waktu yang lebih baik, iaitu ketika KBS semakin meningkat dan membina industri e-sukan di Malaysia, akhirnya menjadikan e-sukan sebagai sukan professional,” kata Reezal.
MES 2021 juga menjadi satu platform untuk peserta dan penonton berinteraksi, mempelajari dan mengambil sedikit sebanyak pengalaman dari tokoh-tokoh e-sukan dan ahli sukan Malaysia seperti Xorn Gaming, Safee Sali dan Amtuah yang bakal dijalankan selama tiga minggu.
Penganjur, THQ ditubuhkan pada 2019 bertujuan sebagai satu platform untuk mengukuhkan es-ukan di Malaysia. THQ juga penganjur bagi kejohanan e-sukan secara kecil-kecilan.
My events International pula adalah syarikat berdaya saing dengan pasaran global dalam pengurusan acara. Mereka mempunyai 14 tahun pengalaman.


Acara gaming dan e-sukan Asia Tenggara SuperGamer Fest (SGF) 2020 akan berlangsung dari 5-6 Disember 2020 dan 11-13 Disember 2020. SGF dianjurkan oleh PVP Esports dan mereka juga akan mengadakan kejohanan Mobile Legends: Bang Bang (MLBB) dan VALORANT PVP Esports Community Championships Season 2 di acara tersebut.
Kejohanan MLBB akan berlangsung dari 5 hingga 6 Disember dan kejohanan VALORANT pula akan berlangsung dari 12 hingga 13 Disember. Juara kebangsaan daripada lapan negara akan bertembung untuk mendapatkan gelaran juara Asia Tenggara.

Untuk kategori MLBB, Malaysia akan diwakili oleh UiTM Vendetta. Sebelum ini, mereka telah menjadi juara Yoodo Kejohanan E-sukan Kampus Semester 3 dan Naib Juara PVP Esports Campus Championships musim pertama.
Pada hujung minggu ini, mereka akan bertemu dengan Green (Singapura), GUNADARMA TINFOR (Indonesia), Sang-U-sa (Thailand), dan dua pasukan lagi dari Filipina dan Myanmar.
Untuk kategori VALORANT pula, terdapat lima pasukan yang telah didedahkan iaitu ZoomBoomPow (Singapura), Tel-U Esport (Indonesia), Looking For Sponsor (Thailand), dan satu lagi pasukan dari Filipina.
Siaran langsung untuk kejohanan PVP Esports Community Championships Season 2 boleh ditonton di laman web rasmi SGF 2020 dan siaran langsung untuk setiap hari akan bermula pada waktu 10AM.
Ikuti kami di Facebook dan Instagram.
Saksikan kami di YouTube.


Apa tunggu lagi, gather kan team korang dan daftar sekarang!

Garena AOV kini membuka pendaftaran bagi kejohanan e-sukan pertama mereka. Dengan hadiah wang tunai terkumpul RM70,000 pastinya acara ini mampu menarik minat komuniti AOV yang sedang berkembang di Malaysia.
8 qualifiers akan diadakan di KL/Selangor, Pahang, Melaka, Penang, Perak dan Johor. Pendekatan ini semestinya untuk mencari bakat baru di Semenanjung Malaysia!
Untuk mendaftar, korang boleh klik sini.


Peminat Tom Clancy’s Rainbow Six Siege (R6) tanah air sudah lama menunggu sebuah kejohanan berskala besar dan impian mereka kini sudah tercapai.

Mineski Global mengumumkan mereka akan menganjurkan Rainbow Six Operation League MY/SG/PH/ID Musim Pertama. Pusingan kelayakan terbuka untuk setiap negara akan bermula pada bulan Mac 2020.
Tarikh tepat untuk pusingan kelayakan terbuka akan diumumkan kemudian.
Ini merupakan hasil kerjasama antara Mineski Global dan Ubisoft dan ia adalah kejohanan R6 pertama di Asia Tenggara. Hadiah terkumpul kejohanan ini berjumlah AS$10,000 (RM41,000).
Untuk maklumat lebih lanjut dan berita terkini mengenai kejohanan ini untuk negara Malaysia dan Singapura, ikuti laman Facebook Battle Arena Malaysia.
Untuk negara Indonesia, ikuti laman Facebook MET Indonesia dan untuk negara Filipina pula, ikuti laman Facebook Mineski Events Team PH.
Sumber: IGN SEA
Foto: Esports Junkie
Ikuti kami di Facebook dan Instagram.
Saksikan kami di YouTube.


Hari ini, OPPO telah mengumumkan kejohanan e-sukan pertama yang dianjurkan oleh mereka iaitu OPPO Gaming Tournament. Ia merupakan sebuah kejohanan PlayerUnknown’s Battlegrounds (PUBG) Mobile.
Musim pertama OPPO Gaming Tournament ini akan berlangsung dari 6 Julai sehingga 12 Julai tahun ini secara dalam talian. Kejohanan ini dianjurkan dengan kerjasama Esports Players League (ESPL) dan Digi Telecommunications.

Hadiah terkumpul kejohanan ini berjumlah RM25,000 dan dipecahkan kepada:

Tempat Pertama: RM4,000 dan 4x OPPO Reno3 Pro
Tempat Kedua: RM2,000 dan 4x OPPO A92
Tempat Ketiga: RM1,000 dan 4x OPPO Enco W31
Tempat Ke-empat: RM1,000
Tempat Ke-lima sehingga ke-lapan: RM500

Kejohanan ini dipecahkan kepada empat pusingan iaitu Kelayakan, Suku Akhir, Separuh Akhir, dan Grand Final. Sebanyak 512 pasukan PUBG Mobile akan dipilih untuk pusingan kelayakan dan hanya 16 pasukan akan layak ke Grand Final.
Berikut adalah jadual kejohanan ini:

Pusingan Kelayakan: 6 – 8 Julai
Suku Akhir: 9 Julai
Separuh Akhir: 11 Julai
Grand Final: 12 Julai

Pendaftaran dibuka bermula hari ini dan akan ditutup pada 2 Julai. Anda boleh mendaftarkan pasukan anda melalui laman web ESPL. Untuk maklumat lanjut mengenai kejohanan ini, anda boleh melayari laman web rasmi OPPO.
Ikuti kami di Facebook dan Instagram.
Saksikan kami di YouTube.


Wabak COVID-19 nyata tidak menghentikan semangat kesukanan dalam e-sukan apabila jumlah tontonan untuk kejohanan e-sukan bertambah. Dengan itu, Razer mengumumkan kejohanan Razer Southeast Asian Invitational 2020 buat pertama kalinya.
Ia bertujuan untuk mempersiapkan atlet e-sukan bagi menghadapi Sukan SEA di Vietnam yang akan berlangsung pada tahun depan.
Difahamkan, kejohanan dalam talian ini akan bermula pada 22 Jun ini dan berakhir dengan grand finals pada 3 hingga 5 Julai 2020.
Terdapat tiga permainan dipertandingkan:

PUBG Mobile
Dota 2
Mobile Legends

Segala penstriman langsung dan kemaskini perlawanan boleh ditonton di saluran Youtube mereka, Team Razer. Selain itu, ia juga boleh ditonton di Facebook dan Twitch.
SEA Invitational ini juga disokong oleh beberapa persatuan e-sukan di rantau Asia Tenggara dan menyertakan penyertaan dari 10 negara iaitu Brunei, Kemboja, Indonesia, Laos, Malaysia, Filipina, Singapura, Thailand dan Vietnam.
Berbeza dengan kejohanan lain, SEA Invitational hanya terbuka kepada atlet e-sukan yang perlu berdaftar dengan persatuan e-sukan masing-masing. Mereka akan memilih atlet yang layak menerusi beberapa kelayakan dari Mei hingga Jun.
Sebarang pertanyaan boleh diajukan di Facebook Esports Malaysia. Bagi info lanjut, boleh layari www.razer.com/sea-invitational.


Hari ini, Riot Games mengumumkan dua kejohanan terbesar mereka akan dianjurkan pada bulan Mei di Reykjavík, Iceland. Ini menandakan kejohanan offline berskala besar pertama daripada mereka untuk tahun ini di negara itu.
Tambahan, Riot Games turut berkolaborasi bersama Verizon sebagai rakan 5G.
League of Legends Mid-Season Invitational (MSI) yang dibatalkan tahun lalu kerana COVID-19 akhirnya akan dianjurkan kembali pada 6 Mei ini dan berakhir pada 23 Mei. Ia menampilkan 12 pasukan terhebat League of Legends.
Buat masa ini liga profesional (LEC, LCS, LPL dan lain-lain) sedang berlangsung dan bakal menemukan juara playoffs untuk mendapat slot ke MSI ini.
Bagi kejohanan VALORANT Champions Tour (VCT) Masters Reykjavík pula akan berlangsung pada 24 Mei, sehari selepas MSI tamat.
Ia membawakan 10 pasukan terbaik seluruh dunia untuk menjadi juara VALORANT. Kejohanan itu akan berakhir pada 30 Mac.
Kedua-dua kejohanan ini akan bertempat di arena sukan Laugardalshöll secara tertutup.
Kejohanan offline ini akan menguatkuasakan SOP yang bersesuaian untuk para pemain. Antaranya, kesemua krew dan produksi serta pemain akan dikuarantinkan apabila tiba di Iceland. Ia akan diadakan secara tertutup tanpa penonton tapi akan ditayangkan secara langsung di beberapa platform digital.


Kejohanan Semi Profesional MLBB (MSCPC) akan kembali menemui peminat pada Oktober ini.

View this post on Instagram

A post shared by MSPC 🇲🇾 (@mspc.official)

Dalam satu posting di Instagram, mereka mengatakan liga ini akan kembali untuk musim kedua namun tiada info lanjut mengenai hadiah terkumpul dikongsi setakat ini.
Apa pun, nantikan maklumat baru akan dikongsi dalam masa terdekat.
Walaupun ia bukanlah liga seperti MDL yang rasmi dari Moonton, MSPC berjaya menghasilkan pasukan semi profesional yang kini bermain di MPL MY S10.


Garena hari ini mengumumkan Free Fire World Series, kejohanan paling besar dan ikonik daripada permainan mudah alih ini.
Ia akan dianjurkan di Singapura pada Mei tahun ini. Yang menariknya, hadiah terkumpul adalah besar iaitu sebanyak AS$2 juta (RM8.2 juta).
Kejohanan ini juga menandakan e-sukan Free Fire kembali ke mod offline di mana sebelum ini ia diadakan dalam talian sahaja.
FFWS di Singapura ini akan mengadakan Play-ins pada 22 Mei diikuti Finals pada 29 Mei.

Sebanyak 22 pasukan dari 14 rantau akan bertanding untuk menjadi juara dunia dan meraih sebahagian daripada RM8.2 juta tersebut.
Di peringkat play-ins, ia akan diwakili oleh 12 pasukan yang mendapatkan tempat pertama dan kedua di peringkat serantau. 10 pasukan terbaik dari Play-Ins akan menyertai 10 pasukan lain peringkat serantau di Finals.
Sebanyak enam pusingan di tiga peta akan dimainkan dan mata diberikan mengikut ranking perlawanan dan jumlah mata bunuh.
Disebabkan pandemik yang berlaku di seluruh dunia, FFWS 2021 SG akan diadakan dengan keutamaan kepada keselamatan dan kesihatan semua krew serta pasukan terlibat. Garena juga akan bekerjasama dengan Singapore Tourism Board (STB) dan Singapore Cybersports and Online Gaming Association (SCOGA).


Tahun 2020 sepatutnya menjadi tahun yang sangat memberangsangkan bagi industri e-sukan. Malangnya, penyebaran wabak COVID-19 menyebabkan banyak kejohanan e-sukan ditunda dan dibatalkan.
Berita terkini daripada pihak Bandai Namco mengesahkan bahawa kejohanan Tokyo Tekken Masters 2020 juga telah ditunda sebagai langkah berjaga-jaga terhadap COVID-19.

Tokyo Tekken Masters 2020 sepatutnya berlangsung dari 4 April sehingga 5 April 2020, justeru menjadikan ia kejohanan Tekken 7 pertama untuk tahun 2020. Tarikh baharu untuk kejohanan ini masih belum ditetapkan.
Mengikut jadual acara Tekken World Tour 2020, kejohanan Tekken 7 seterusnya ialah Norcal Regionals yang akan berlangsung pada 10 April 2020 di San Jose, California.
Setakat ini, terdapat lebih daripada 200 kes COVID-19 yang disahkan di Jepun dan enam kematian akibat penyakit tersebut.
Sumber: Bandai Namco
Foto: Bandai Namco
Ikuti kami di Facebook dan Instagram.
Saksikan kami di YouTube.


Berita baik buat semua pemain profesional MLBB wanita di Malaysia kerana kejohanan siri Unipin Ladies musim kedua akan kembali pada bulan Mei ini.

Pertandingan Ladies Series MYSG 2022 akan menjadi kejohanan kedua yang dilangsungkan di Malaysia dan Singapura oleh UniPin, setelah kejohanan pertama berjaya dilangsungkan pada Oktober (2021) tahun lepas.
UniPin Ladies Series bukan sekadar kejohanan esukan, malah juga pentas yang sesuai bagi pemain wanita di Malaysia untuk memasuki arena pertandingan dan bertindak sebagai batu loncatan bagi pemain wanita professional agar mencapai keterampilan baharu di Asia Tenggara.
Debora Imanuella, SVP Komuniti UniPin, menerangkan bahawa UniPin Ladies Series MYSG akan membuka laluan untuk lebih banyak pasukan wanita untuk bertanding dalam arena e-sukan Malaysia.
“Kami sangat gembira kerana dapat mempersembahkan peluang bagi semua pemain wanita di Malaysia untuk bertanding dan menunjukkan kebolehan mereka dengan yakin,” katanya.
Kesemua kumpulan peserta akan bersaing untuk merebut hadiah keseluruhan berjumlah RM7,500, lebih tiga kali ganda tahun sebelumnya, iaitu RM2,000 hadiah kejohanan.
Tambahan pula, kumpulan terbaik daripada UniPin Ladies Series MYSG di Malaysia dan Singapura akan menjadi wakil negara masing-masing dalam UniPin Ladies Series Southeast Asia Invitational.
Pendaftaran bagi kejohanan ini akan dibuka dari 21 April hingga 10 Mei 2022 dan boleh diakses melalui https://www.seaca.gg/.
Peringkat kelayakan akan berlangsung bermula 12 Mei hingga 14 Mei 2022. Manakala, musim biasa dijadualkan bermula 19 Mei hingga 4 Jun, diikuti peringkat play-off dari 10 hingga 19 Jun.
Oleh kerana wabak pandemik yang masih berterusan, kejohanan ini akan dilangsungkan secara atas talian, dan akan disiarkan menerusi akaun YouTube, laman FB dan platform TikTok UniPin Malaysia.
Semua perlawanan UniPin Ladies Series MYSG 2022 boleh diakses melalui www.youtube.com/UniPinGaming. Butiran dan maklumat lanjut boleh didapati di www.seaca.gg ataupun di Instagram @unipin_malaysia, @unipincommunity, dan @unipinladiesseries.
UniPin Ladies Series MYSG 2022 ini juga disokong oleh TikTok, rakan kongsi penstriman rasmi serta eGG Network, mStar and Tech Storm, sebagai rakan media sokongan, yang berkongsi nilai dan misi mempromosikan keterangkuman dan kepelbagaian dalam industri esukan.
UniPin memudahkan pemain di Asia Tenggara untuk mencapai tambah nilai yang lebih mudah dan menganjurkan beberapa pertandingan wanita-sahaja dengan jayanya di pelbagai negara di Asia Tenggara.
Pasukan Please Sponsor Us menjuarai siri pertama Kejohanan UniPin Ladies MY/SG pada tahun lepas manakala Rose Ophelia sebagai naib juara.
Atas sebab tertentu, juara tidak dapat hadir ke peringkat Asia Tenggara lalu slot itu diberikan kepada naib juara, Rose Ophelia.


Riot Games dengan kerjasama Cyber Games Arena akan mengadakan kejohanan Valorant Pacific Open yang merupakan kejohanan Asia Tenggara dalam Valorant Ignition Series.
Kejohanan ini akan bermula pada 3 Julai dan Finals akan diadakan dari 21 sehingga 23 Ogos ini. 16 pasukan dari tujuh negara akan layak ke peringkat kumpulan dan hanya lapan pasukan akan layak ke Finals.
Berikut adalah senarai negara-negara yang boleh menyertai kejohanan ini serta bilangan pasukan terbaik yang akan layak ke peringkat kumpulan:

Malaysia – 1 pasukan
Singapura – 1 pasukan
Hong Kong – 2 pasukan
Filipina – 1 pasukan
Indonesia – 1 pasukan
Thailand – 2 pasukan
Taiwan – 2 pasukan

Selain daripada 10 pasukan di atas, enam pasukan jemputan juga akan layak secara otomatik ke peringkat kumpulan. Kesemua pasukan akan dipecahkan kepada empat kumpulan dan bertanding secara round-robin.
Para pemain Valorant di Malaysia yang berminat untuk menyertai kejohanan ini boleh mendaftarkan pasukan di laman web rasmi Valorant Pacific Open. Pendaftaran terbuka kepada 32 pasukan sahaja dan akan ditutup pada 2 Julai.
Berikut adalah jadual kejohanan terbuka Malaysia:

Juara kejohanan terbuka Malaysia akan memenangi RM2,800. Pemenang tempat kedua pula akan membawa pulang RM850. Akhir sekali, pasukan-pasukan yang tewas di peringkat semifinal ketiga akan memenangi RM450.
Pasukan yang menjadi juara kejohanan terbuka Malaysia akan melayakkan diri untuk menyertai peringkat kumpulan. Berikut adalah hadiah kemenangan di peringkat Finals:

Juara: US$13,000
Tempat kedua: US$5,000
Tempat ketiga: US$2,000

Jika anda dan rakan-rakan berminat untuk menjadi wakil Malaysia di kejohanan Valorant Pacific Open, pastikan anda tidak melepaskan peluang ini!
Ikuti kami di Facebook dan Instagram.
Saksikan kami di YouTube.


Bermain di peringkat ranked kadangkala sukar untuk mendominasi di dalam permainan. Ditambah lagi jika build hero yang kita guna tidak berkesan.
Selain itu, posisi mage sebagai midlaner juga memainkan peranan yang sangat penting bagi melakukan rotasi ke arah gold lane dan exp lane untuk menumbangkan musuh.
Pharsa antara mage yang kerap kali digunakan di dalam meta terkini di mana kekuatannya untuk memberikan burst damage menggunakan Feathered Air Strike tidak perlu disangkal lagi. Kehadiran Pharsa di dalam peta pasti memberikan mimpi buruk kepada musuh.
Berikut adalah build hero ini oleh RRQ Lemon, kemahiran mekanikal yang dimiliki pemain ini dalam menggunakan hero mage amat disegani di dalam arena kompetitif Mobile Legends.

Arcane Boots
Clock of Destiny
Lightning Truncheon
Holy Crystal
Genius Wand
Blood Wings/Winter Truncheon

Arcane Boots adalah salah satu barang yang sangat penting di minit awal permainan. Ia menambahkan kelajuan pergerakan serta magic penetration untuk menambahkan kekuatan kemahiran Pharsa.
Manakala, Clock of Destiny menjadi pilihan barang yang kedua untuk menambahkan nyawa dan mana supaya Pharsa akan kekal lebih lama di lane di samping menambahkan 5% magic power dan 300 mana apabila stack sudah penuh.
Seterusnya, barang core yang sangat penting untuk setiap mage iaitu Lightning Truncheon. Barang ini menambahkan lagi kekuatan Pharsa untuk memberikan burst damage dengan Feathered Air Strike.
Holy Crystal dan Genius Wand juga memberikan Pharsa burst damage kepada musuh dan apabila barang ini sudah siap. Pharsa mampu menumbangkan musuh dengan hanya 2 kali feathered air strike jika mereka tidak membeli Athena’s Shield.
Akhir sekali, Blood Wings atau Winter Truncheon untuk survivability Pharsa di peringkat late game. Winter Truncheon sangat berguna ketika digunakan di dalam waktu yang sangat genting.
Adakah anda sudah cuba menggunakan item ini menggunakan Pharsa? Jika belum, selamat mencuba!
Sumber rujukan: ONE Esports
Foto: makinig, Deviantart


Permainan peranti mudah alih League of Legends: Wild Rift mempunyai mekanik permainan yang kompleks dan mencabar untuk para pemain.
Ada kalanya anda bermain dengan satu pasukan yang kuat dan juga tahu peranan masing-masing di dalam pasukan. Namun begitu, ada juga masa anda bermain dengan pasukan yang tidak tahu mendapatkan objektif.
Jika perkara ini terjadi, pasti anda tidak mendapat sebuah permainan yang baik dan seharusnya menyerah kalah kerana pihak lawan terlalu kuat untuk pasukan anda.
Setiap permainan pasti akan ada fungsi “surrender” yang dimasukkan ke dalam permainan. Untuk permainan wild rift, anda harus menekan butang setting seperti gambar rajah di bawah.

Kemudian, anda perlu mencari butang surrender di bawah untuk menamatkan permainan. Harus diingat, anda memerlukan 3 sokongan dari pemain lain untuk menyerah kalah. Jika 2 orang pemain tidak mahu menyerah kalah. Permainan tidak akan ditamatkan.

Fungsi surrender ini boleh dilakukan seawal 5 minit di dalam permainan. Berbeza dengan permainan League of Legends di pelantar PC di mana ianya memerlukan 15 minit untuk mendapat fungsi surrender. Jadi gunakan fungsi ini dengan sebaik-baiknya dan berikan yang terbaik untuk pasukan anda sebelum anda menyerah kalah.
Sumber: AFK Gaming


RRQ Hoshi adalah nama yang tidak asing lagi di dalam arena kompetitif e-sukan Mobile Legends. Juara MPL ID sebanyak 3 kali ini hampir mendapatkan gelaran juara dunia di Kejohanan M1 menentang EVOS Legends.
Kini, menurut sumber dari ONE Esports, RRQ ada menghubungi pihak Omega Esports PH untuk merekrut Kelra. Kenyataan itu dibuat di dalam sebuah hantaran di Instagram ONE Esports.

View this post on Instagram

A post shared by ONE Esports Indonesia (@oneesportsid)

Kelra juga ada menyatakan bahawa beliau ingin bermain bersama RRQ. Jika berita ini benar terjadi, maka Kelra akan menjadi pemain Filipina yang pertama akan muncul di MPL ID.
Terdahulu, beberapa pemain dari Malaysia mencuba nasib di arena kompetitif Indonesia. Antaranya ialah Rippo dan juga Sasa, mereka berjaya mendapat pencapaian yang memuaskan.
Sumber: ONE Esports


Duane “Kelra” Pillas adalah pemain Mobile Legends dari Filipina yang sangat berbakat. Malahan, pemain berusia 17 tahun ini pernah menggegarkan arena Mobile Legends di peringkat Asia Tenggara selepas mendapatkan savage di MSC 2022 sebelum ini.
Keupayaan pemain Omega Esports ini sebagai posisi marksman sememangnya tak dapat disangkal lagi.
Oleh kerana kehebatannya, tidak hairanlah jika pasukan luar juga berminat untuk melamarnya, biarpun mereka bukan dari negara asal, Filipina.
Dalam satu video vlog, Billy “Z4pnu” Alfonso berkata ada pasukan Indonesia yang menawarkan gaji begitu lumayan sebanyak enam digit.

Bagaimanapun, Z4pnu enggan memberitahu pasukan manakah yang ingin melamarnya (melakukan pembelian pemain) kerana dia pernah dikenakan denda kerana menyatakan nama pasukan.
Berkenaan enam digit, mustahil untuk dikira dalam bentuk USD kerana nilainya sangat banyak. Dalam bentuk Rupiah juga nyata bukan kerana jika ditukar ke RM, nilainya sangat kecil.
Berkemungkinan Kelra ditawarkan dengan nilai wang Peso dan jika ditukar kepada Ringgit, 100,000 Peso bersamaan RM8,000 sebulan.
Filipina berada di zon selesa ketika ini selepas memenangi begitu banyak kejohanan antarabangsa dan peringkat serantau.


Pasukan Smart Omega berjaya ke peringkat playoff MSC 2022 selepas mereka menyamakan kedudukan 1-1 menentang pasukan IDNS dan juga RRQ Hoshi.
Walau bagaimanapun, Z4pnu mengungkap perkara itu hanya untuk menghiburkan para penonton. Kekuatan sebenar mereka akan ditunjukkan ketika di playoff.
Kelra yang terkenal dengan gaya taunting ke atas pasukan Nexplay EVOS tempoh hari menolak untuk taunting pasukan RRQ Hoshi di perlawanan terakhir.

@semogajadiv.2 Balas @jiwog5417 ini dia kenapa? #fypシ #fyp #mlbb #msc2022 #weownmsc @mpl.id.official #WEOWNMSC ♬ suara asli – _𝙧𝙞𝙯𝙖𝙡𝙗𝙚𝙣𝙪

Melalui satu perkongsian video di Tiktok, ketika kamera dialihkan kepadanya, Kelra seakan-akan ingin melakukan taunting yang sama namun menghentikan perbuatannya itu.
Tidak diketahui sebab dia berbuat demikian sama ada takut dihujat oleh netizen Indonesia atau dia mempunyai alasan tersendiri.
Jika Kelra meneruskan taunting, komuniti Mobile Legends pasti akan menghangatkan lagi isu ini.
MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.
Sumber: ONE Esports


Peter “Asuna” Mazuryk adalah pemain profesional VALORANT kelahiran Ukraine dan bermain untuk pasukan 100 Thieves.
Apa yang berlaku sekarang di Ukraine sangat merisaukan dan menggemparkan satu dunia apabila Rusia bertindak untuk menyerang Ukraine.
Ukraine mahu mendapatkan kemerdekaan dari Rusia tetapi ditolak oleh Vladimir Putin.
Ramai menanyakan Asuna yang mempunyai keluarga di Ukraine.

Appreciate all the people msging me about my family. Most of my family members are safe at the moment. Crazy what is happening right now, praying for everyone in Ukraine 🇺🇦 🙏
— 100T Asuna (@Asunaa) February 24, 2022

“Saya menghargai semua orang yang menghantar mesej kepada saya. Semua ahli keluarga saya masih selamat untuk sekarang ini. Perkara ini sangat mengejutkan sekarang dan saya berdoa kepada semua orang di Ukraine.”
Moga keluarga Asuna selamat di Ukraine sekarang dan hasil serangan ini tidak akan membawa berita buruk kepadanya.


Pengurus Pasukan E-Sukan Kontinjen Negara Sukan SEA Hanoi 2021 iaitu Kelvin Pang kini mendedahkan cabutan kumpulan untuk permainan Wild Rift dan juga MLBB.

WILD RIFT LELAKI
Kumpulan A menyaksikan pasukan dari negara Laos, Singapura, Vietnam dan juga Myanmar. Manakala kontinjen negara akan berentap di kumpulan B bersama Filipina dan Thailand.
MOBILE LEGENDS
Malaysia akan digandingkan bersama juara dunia iaitu Filipina, Laos dan Myanmar. Di kumpulan B, negara jiran Indonesia akan berhadapan dengan Vietnam dan Singapura.
Mari kita sama-sama berikan sokongan hebat kepada Kontinjen Negara yang mewakili Malaysia untuk membawa pulang pingat emas.
Wild Rift akan bermula pada Jumaat manakala MLBB pada 18 mei untuk peringkat kumpulan dan akan berakhir pada 20 mei ini.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.


Baloyskie adalah salah seorang pemain bintang dari Filipina yang berhijrah ke Indonesia untuk bermain bersama pasukan Geek Fam ID.
Dia bersama rakan-rakan dari ONIC PH seperti Dlarskie dan Kairi menjadi bualan komuniti MLBB di Indonesia.
Walaupun Baloyskie dikatakan sangat hebat bermain di posisi roamer, pasukan Geek Fam masih menduduki tangga terbawah dengan mata sebanyak negatif tujuh setakat minggu keempat MPL ID S10.
Selain itu, masih ramai yang beranggapan kemahiran makro dan mekanik yang dimiliki oleh jaguh dari Filipina ini masih kurang.
Bekas pemain bintang EVOS Legends iaitu Antimage dan REKT juga tidak terlepas mengkritik kemahiran dan corak permainan yang ditunjukkan oleh Baloyskie.

“Dia masih kurang hebat, makronya masih belum cukup. Mekanik dia sangat kurang berbanding pemain tanker di Indonesia.
“Kemahiran Leomurphy pakai Chou dan Kufra sudah sangat hebat, Kiboy dan Dreams punya makro dan mekanik bergerak seiring. Baloyskie sangat mundur dari segi mekanik,” kata Antimage di dalam satu temubual EmpeShow.
Seperti Antimage, Rekt juga kurang berpuas hati dengan kemahiran mekanik Baloyskie. “Saya juga pemain makro. Baloy ini makronya biasa sahaja, saya lagi bagus dari segi kemahiran mekanik. Parah, sangat parah makro Baloyskie ini,” tambah Rekt terhadap kenyataan Antimage.
Baloyskie juga ditawarkan gaji yang lumayan oleh pemilik Geek Fam ID. Adakah Baloyskie akan mampu membawa harapan kepada pasukan Geek Fam ID untuk layak ke playoff MPL ID S10 nanti? Kita bakal saksikan.
Sumber: ONE Esports
Foto: EmpeShow


Wannn adalah salah seorang pemain profesional Mobile Legends untuk pasukan EVOS Legends.
Beliau adalah bekas juara dunia M1 dan prestasinya bermain sebagai jungler sangat hebat. Namun di musim ketujuh MPL ID, beliau mula rehat dan digantikan oleh Ferxiic.
Bermula musim kelapan, beliau kembali untuk melakukan comeback akan tetapi tidak bermain sebagai jungler sebaliknya bermain sebagai midlaner.

View this post on Instagram

A post shared by Game MLBB Mobile Legends ML (@emak_moba)

Kini, wannn menjelaskan di dalam sebuah penstriman langsung bahawa beliau akan turun bermain di MDL.
Wannn menyatakan kebolehan beliau dan kemahirannya tidak lagi setaraf di dalam MPL. Malah beliau turut menyatakan bahawa tidak mahu menjadi beban untuk pasukan.
Jika benar apa yang diperkatakan oleh Wannn, pasti akan ada pengganti buat beliau di dalam pasukan MPL EVOS Legends musim kali ini.
Sumber: @emak_moba


Musim Ke-5 Apex Legends bakal bermula tidak lama lagi dan watak baharu yang diperkenalkan pada musim ini ialah Loba Andrade. Beliau telah muncul untuk membalas dendam terhadap Revenant yang telah membunuh ibu bapanya.
Trailer terbaru daripada Respawn Entertainment telah mendedahkan kemahiran-kemahiran Loba. Seperti yang diacahkan dalam trailer pengenalan Musim 5, dia mempunyai kebolehan untuk teleport dan juga mendapatkan senjata serta perisai dari jarak yang jauh.

Kemahiran utama atau tactical skill Loba ialah Burgler’s Best Friend. Dia akan membaling gelang tangannya, Jump Drive Bracelet, dan akan teleport ke tempat pendaratan gelang tersebut.
Dengan kemahiran, dia semestinya diklasifikasikan sebagai watak yang mempunyai peranan scout. Pada pendapat penulis, watak seperti Pathfinder mungkin akan menjadi kurang popular kerana kemunculan Loba.
Kemahiran pasif Loba pula ialah Eye For Quality. Kemahiran ini memberikannya kebolehan untuk nampak barangan atau loot tahap Epic (ungu) dan Legendary (emas) di sebalik dinding dalam jarak tertentu di sekelilingnya.
Ultimate Loba mungkin menjadikannya salah seorang watak paling berguna dalam Apex Legends. Ia dipanggil Black Market Boutique. Dengan meletakkan sebuah peranti, dia boleh mengambil loot di sekelilingnya tanpa perlu pergi ke tempat loot tersebut.
Penulis dapat merasakan Loba akan menjadi pilihan yang sangat popular dalam kalangan pemain Apex Legends. Kemahiran Ultimate Loba membuatkannya menjadi watak yang sangat berkuasa apabila berada di kawasan yang penuh dengan loot tahap tinggi.
Ikuti kami di Facebook dan Instagram.
Saksikan kami di YouTube.


Pasukan Todak MLBB adalah pasukan yang sentiasa konsisten sejak mereka menyertai liga profesional MLBB (MPL) pada musim keempat.
Pada MPL MYSG musim keempat, pasukan Todak berjaya mendapat naib juara sekaligus menempah tiket ke kejohanan dunia MLBB yang pertama iaitu M1.
Todak berjaya menunjukkan prestasi yang baik di kejohanan M1 dengan mendapat tempat ketiga di kejohanan itu.
Walau bagaimanapun, keluar masuk pemain itu sudah menjadi perkara biasa di dalam industri e-sukan.
Persoalanya, dimanakah pemain-pemain Todak sekarang selepas mewakili negara Malaysia di kejohanan dunia  M1?
Moon, Ciku, Eone dan Ashi

Tiga pemain Todak ini sudah tidak asing lagi di arena kompetitif MPL. Moon dan Ciku masih aktif lagi sebagai pemain profesional bagi pasukan Todak, manakala Eone kini menjalankan tugas sebagai pembantu pengurus pasukan Todak.
Eone mengumumkan persaraanya sebagai pemain profesional selepas kejohanan dunia M2 yang berlangsung di Singapura pada tahun 2020.

Ashi pula masih menjadi pengurus pasukan Todak sejak dari MPL musim keempat.

Amoux dan Xray
Xray adalah salah seorang pemain pasukan Todak yang bersama-sama pasukan Todak sejak dari awal penubuhanya.
Pada tahun lepas, Xray mengumukan bahawa dia akan berehat dan keluar dari pasukan Todak. Pada tahun ini, Xray kembali ke arena kompetitif MLBB bersama pasukan Geek Fam.

Amoux adalah pembantu jurulatih/analisis untuk pasukan Todak pada kejohanan M1. Selepas bersama Todak di liga profesional MPL musim keempat dan kelima, Amoux sempat berhijrah ke Indonesia sebagai jurulatih pasukan Bigetron Alpha dan kini Amoux bergelar jurulatih kepada pasukan Geek Fam.

Hangus
Hangus adalah jurulatih utama pasukan Todak untuk liga profesional MPL musim keempat dan M1.

Pada MPL musim kelima, posisi Hangus sebagai jurulatih pasukan Todak sudah diganti oleh Manity dan Hangus sempat menjadi jurulatih untuk pasukan Bosskur di liga profesional MPL musim kelima dan keenam.

Nenas
Nenas juga pemain utama pasukan Todak di MPL musim keempat, kelima dan di M1. Selepas tamatnya liga MPL musim kelima, Nenas mengambil keputusan untuk keluar dari pasukan Todak.

Nenas sempat menyertai arena kompetitif League of Legends: Wild Rift bersama pasukan Berjaya Dragons.

Terbaru, Nenas kini sudah kembali ke arena kompetitif MLBB dengan menjadi jurulatih interim untuk pasukan MAB Esports di MPL MY musim ke-9.

Lychee
Lychee adalah pemain yang sempat bermain bersama pasukan Todak di kejohanan dunia M1 dan di liga profesional MPL musim keempat dan kelima.

Selepas daripada liga MPL musim kelima, Lychee mengikuti jejak Nenas untuk keluar daripada pasukan Todak.
Kini, Lychee adalah seorang ejen Coway yang sah.

Pasukan Todak sudah menjuarai liga profesional MPL musim ke-9 sekaligus menempah tiket mereka ke kejohanan MSC 2022 yang akan berlangsung di Kuala Lumpur, Malaysia pada 11 Jun hingga 19 Jun ini.
Todak juga akan mewakili negara di dalam sukan SEA 2021 yang akan berlangsung di Hanoi, Vietnam pada Mei ini.
Marilah kita semua mendoakan buat pasukan Todak agar mereka dapat membawa pulang pingat emas buat negara Malaysia.


Kemas kini versi 1.2 Genshin Impact kini telah tiba dan ia memperkenalkan beberapa perkara baharu yang semestinya membuatkan peminat permainan tersebut rasa teruja.
Salah satu penambahan terbesar ialah kawasan baharu Dragonspine yang beriklim sejuk. Terdapat pelbagai quest dan tekaria baharu yang boleh dilakukan oleh para pemain.

Walaubagaimanapun, iklim sejuk memperkenalkan satu cabaran baharu kerana watak-watak anda akan mengumpul Sheer Cold semasa berada di Dragonspine. Apabila Sheer Cold penuh, nyawa watak akan mula menurun.
Untuk menurunkan Sheer Cold, anda perlu mendekati sumber-sumber haba seperti unggun api dan obor. Anda juga perlu ingat bahawa tindakan seperti berenang akan meningkatkan kelajuan pengumpulan Sheer Cold.
Dua watak baharu yang diperkenalkan dalam kemas kini ini ialah Albedo dan Ganyu.

Albedo merupakan pengguna pedang yang menggunakan elemen Geo. Dia dikenali sebagai Chief Alchemist and Captain of the Investigation Team of the Knights of Favonius.
Ganyu pula setiausaha di Yuehai Pavillion dan dia merupakan pengguna busur yang menggunakan elemen Cryo.
Untuk semua butiran mengenai perkara-perkara baharu dalam kemas kini 1.2, anda boleh merujuk laman web rasmi Genshin Impact.
Ikuti kami di Facebook dan Instagram.
Saksikan kami di YouTube.


Permainan buatan Malaysia No Straight Roads kini telah menerima kemas kini bertemakan Krismas percuma untuk semua pemilik permainan tersebut. Ia bukan sekadar memperkenalkan kostum baharu untuk watak-watak utama serta bos tetapi juga memasukkan versi Krismas lagu-lagu bos.

Metronomik, studio di sebalik No Straight Roads, menyatakan kemas kini ini juga memperkenalkan hiasan, seni album, dan kesan visual baharu yang sesuai dengan tema Krsimas. Semua kandungan ini boleh diakses melalui menu pertarungan bos dan mengubah genre ke ‘Xmas Remix’.
Ikuti kami di Facebook dan Instagram.
Saksikan kami di YouTube.


Dengan permainan ngeri pemburu hantu, Phasmophobia baru sahaja meraikan ulang tahun pertamanya, pembangunnya, Kinetic Games, meraikan kejayaan itu dengan pelancaran kemas kini baru yang menambah mod pemain tunggal pada permainan itu.

Kemas kini itu, yang diumumkan di halaman kemas kini Steam Phasmophobia, memperkenalkan sejumlah perubahan pada permainan dari membaiki bug kecil hingga penambahan mod solo yang lebih menakutkan.
Bagi anda yang cukup berani untuk mengatasi pelbagai lokasi permainan tanpa rasa gentar, pengalaman pemain tunggal permainan ini membolehkan pemain bermain Phasmophobia tanpa menyambung ke pelayannya.
Sejumlah perubahan lain juga dibuat yang sebahagian daripada kemas kini ulang tahun. Buku ‘journal’ dirombak dan dibuat lebih mudah untuk digunakan, dan kini memungkinkan pemain untuk menandakan bukti yang dijumpai dan mengubah tetapan dari halaman.
Tweak terhadap ‘contracts’ sekarang bermaksud bahawa jumlah pembayaran yang diterima kerana gagal akan diberi ganjaran dari segi kesukaran yang dipilih. Jenis hantu juga akan terus ditunjukkan sekiranya anda gagal.
Font baru juga ditambahkan ke permainan untuk beberapa bahasa dengan karakter yang hilang, dan butang ‘mute’ VR dijadikan sebagai butang ‘pause’ untuk semua pengawal. ‘Ghost Orb’ yang muncul semasa beberapa ‘contract’ kini secara berkala akan mengubah kedudukan di dalam bilik yang dihuni hantu itu, dan pemain sekarang tidak lagi dapat melihat hantu Projektor D.O.T.S jika mereka dibunuh.
Kinetic Games juga mengambil kesempatan dalam catatan kemas kini untuk mengucapkan terima kasih kepada peminatnya atas sokongan mereka terhadap permainan ini.
‘Ini adalah tahun yang luar biasa untuk Kinetic Games  dan Phasmophobia dan saya ingin mengucapkan terima kasih kepada semua orang atas sokongan mereka yang luar biasa,’ tulis catatan itu.
Sementara kami menunggu untuk mengetahui lebih lanjut mengenai apa yang akan datang untuk kemas kini Halloween yang akan datang di Phasmophobia, pemain boleh menuju ke kawasan menu utama permainan, yang menerima reka bentuk ulang tahun bertema pesta untuk para peminat meraikan bersama.

Artikel ini diterjemah daripada IGN SEA. Artikel asal boleh dibaca di SINI.


Bandai Namco telah melancarkan kemaskini terbaru untuk My Hero One’s Justice 2 iaitu kemaskini versi 1.05. Ia memperkenalkan beberapa penambahbaikkan tetapi penambahan paling besar ialah lakonan suara Bahasa Inggeris.
Anda boleh menyaksikan pelakon suara Bahasa Inggeris Katsuki Bakugou menunjukkan penambahan baharu ini di bawah.

Finally! The cat‘s outta the bag and it just feels so right! #MyHeroAcademia #MyHeroOnesJustice2 #PS4share pic.twitter.com/3uBcErbcgC
— Clifford Chapin #BlackLivesMatter (@CliffordChapin) June 10, 2020

My Hero One’s Justice 2 kini boleh dimain di PC, PlayStation 4 (PS4), Xbox One, dan Nintendo Switch. Jika anda berminat untuk main judul ini, baca dulu review penuh kami di sini.
Ikuti kami di Facebook dan Instagram.
Saksikan kami di YouTube.


CD Projekt Red baru-baru ini mengeluarkan kenyataan tentang penangguhan kemaskini 1.2 untuk permainan Cyberpunk 2077. Keputusan ini terpaksa dibuat untuk memperbaiki kesan-kesan serangan siber yang dikenakan terhadap studio tersebut pada awal bulan Februari.

While we dearly wanted to deliver Patch 1.2 for Cyberpunk 2077 in the timespan we detailed previously, the recent cyber attack on the studio’s IT infrastructure and extensive scope of the update mean this unfortunately will not happen — we’ll need some additional time. 1/3
— Cyberpunk 2077 (@CyberpunkGame) February 24, 2021

Pada waktu ini, CD Projekt Red menyasarkan kemaskini 1.2 Cyberpunk 2077 akan dilancarkan pada separuh kedua bulan Mac ini. Mereka menyatakan bahawa skop kemaskini ini melangkaui semua kemaskini sebelum ini.
Serangan siber yang berlaku pada awal bulan ini melibatkan data penting yang disimpan oleh studio tersebut. Menurut nota yang ditinggalkan penggodam, antara data yang telah dicuri adalah kod sumber Cyberpunk 2077, The Witcher 3, dan Gwent.

Important Update pic.twitter.com/PCEuhAJosR
— CD PROJEKT RED (@CDPROJEKTRED) February 9, 2021

CD Projekt Red membuat keputusan untuk tidak berunding dengan penggodam tersebut. Mereka juga menegaskan maklumat pemain dan pengguna perkhidmatan tidak terjejas dalam serangan siber ini.
Untuk mendapatkan maklumat terkini tentang Cyberpunk 2077, pastikan anda mengikuti laman-laman sosial permainan tersebut di Facebook dan Twitter.
Ikuti kami di Facebook dan Instagram.
Saksikan kami di YouTube.


Hari ini, Level Infinite dan pembangun Hotta Studio memberikan beberapa butiran mengenai kandungan dan kemaskini besar-besaran bagi Tower of Fantasy.
Kemaskini Confounding Labyrinth itu yang dikeluarkan semalam menyediakan peta baharu yang dipenuhi dengan cabaran menarik, bos yang kuat dan simulacrum baharu, iaitu Lin.

Confounding Abyss terletak di bawah Mirroria dan pemain akan meneroka runtuhan dari Third City. Kawasan itu mempunyai muka bumi yang berlainan dan halangan. Terdapat hidupan yang bermutasi akibat dari kesan Confounding Abyss ini.

Lin pula mempunyai abiliti pemindaan yang mana dia mampu memanfaatkan kesemua elemen dan boleh digunakan pemain sebagai senjata untuk mana-mana elemen.

Mainkan Tower of Fantasy sekarang di App Store, Google Play dan Steam.


Activision telah mengumumkan bahawa permainan video terbitan mereka Sekiro: Shadows Die Twice akan menerima sebuah kemaskini percuma pada 29 Oktober ini. Kemaskini tersebut akan memperkenalkan beberapa perkara-perkara baharu yang menarik.
Perkara yang paling mengujakan semestinya kebolehan untuk lawan semula dengan musuh boss melalui aktiviti Reflections of Strength di mana-mana Sculptor’s Idol.

Sebuah mod cabaran baharu bertajuk Gauntlets of Strength juga akan diperkenalkan di mana para pemain harus mengalahkan semua musuh boss secara berturut-turut dengan hanya satu nyawa. Jika pemain tewas dengan seorang boss, mereka harus mula dari awal.
Penulisan mesej untuk membantu pemain lain bukan sesuatu yang baharu dalam judul-judul yang dibangunkan oleh From Software. Aspek tersebut akan diperkenalkan dalam Sekiro melalui Remnants.

Selain daripada menunjukkan mesej, Remnants juga akan mempunyai sebuah rakaman bertempoh 30 saat untuk menunjukkan aksi atau tindakan pemain yang meletakkan Remnants tersebut.
Jika pemain lain memberi respon positif terhadap Remnant anda, anda akan menerima HP secara percuma.
Antara kritikan kecil yang diberikan oleh banyak pemain Sekiro ialah kekangan untuk mengubahsuai penampilan watak utama. FromSoftware akhirnya mendengar kritikan ini dan akan memperkenalkan tiga set pakaian baharu.
Dua set pakaian yang akan diperkenalkan adalah Tengu dan Old Ashina Shinobi. Kedua-duanya hanya boleh didapati melalui Gauntlets of Strength. Satu lagi set pakaian pula akan diberikan kepada semua pemain yang menghabiskan Sekiro sekurang-kurangnya sekali.

Activision juga mengumumkan bahawa jualan Sekiro telah mencecah lebih daripada lima juta unit.
Sumber: Activision Blog
Ikuti kami di Facebook dan Instagram.
Saksikan kami di YouTube.


Kemaskini terbaru DOOM Eternal sudah tersedia bermula hari ini untuk pemain dengan beberapa kandungan dan mod menarik.
Melalui kemaskini 6.66, ia membawakan pelbagai kandungan percuma antaranya mod permainan ala-arked, mod Horde, penambahbaikan pada BATTLEMODE 2.0, dua Master Level baru dan banyak lagi.

Mod Horde adalah mod di mana pemain perlu bersaing untuk mendapatkan skor tertinggi di papan pendahulu bermusim.
Pemain akan diberikan kebolehan, naiktaraf senjata dan senjata Combat Shotgun serta perlu menumpaskan gelombang Demon untuk memperoleh senjata tambahan.
Anda juga perlu menyelesaikan semua cabaran dan teka-teki untuk mendapatkan tujuh skin terbaru termasuk DOOM II Slayer dan Biker Slayer.
BATTLEMODE adalah mod kompetitif berbilang pemain 2v1 di mana dua pemain mengawal Demon menentang satu DOOM Slayer.
Dengan versi 2.0 ini, ia membawakan pengalaman yang sudah ditambah baik, selain membawakan Sistem Ranking berasaskan coretan bersama ganjaran dan matchmaking, papan pendahulu, arena baru dan demon baru yang boleh dimainkan.
Kemaskini ini juga membawakan dua peringkat Master terbaru iaitu Mars Core dan The World Spear Master Level. Di sini, pemain perlu menentang gabungan demon yang akan memberikan pengalaman gaya kombat terbaru.
Kemaskini 6.66 ini tersedia bermula hari ini untuk pemain di platform PC, Xbox One, Xbox Series X|S, PlayStation 4 dan PlayStation 5.


Kemaskini 7.2 untuk PlayerUnknown’s Battlegrounds (PUBG) PC dilancarkan di pelayan ujian (test servers) pada minggu lepas dan kini ia telah dilancarkan sepenuhnya di pelayan tetap.
Antara penambahan terbesar kemaskini tersebut ialah Ranked Mode yang lebih kompetitif berbanding cara permainan kasual. Watak dikawal komputer atau bots juga telah dimasukkan tetapi hanya dalam mod permainan kasual.

Ranked Mode mempunyai beberapa perbezaan berbanding mod permainan lain. Ia hanya memuatkan 64 pemain dan tiada lagi kewujudan Red Zone.
Untuk membaca nota kemaskini penuh untuk kemaskini 7.2, anda boleh rujuk laman web rasmi PUBG.
Ikuti kami di Facebook dan Instagram.
Saksikan kami di YouTube.


The International 10 (TI10), kejohanan terbesar Dota 2 dan kejohanan e-sukan terbesar di dunia bakal berlangsung dalam 10 hari lagi. Namun, pemain dan peminat digemparkan dengan kemaskini terbaru yang mengubah pelbagai ciri di permainan itu yang mungkin akan menggegarkan meta di Ti10.

The 7.30d Gameplay Update has been released https://t.co/kwBdSsjcFb
— DOTA 2 (@DOTA2) September 26, 2021

Antara perubahan yang kerata adalah beberapa item neutral sudah diperbaiki dengan banyak hero kembali seimbang.
Dawnbreaker, hero ke-121 Dota 2 yang ditambahkan ke Captain’s Mode sekitar 15 hari yang lalu juga menerima nerf selepas ramai yang percaya bahawa dia hero yang cukup kuat dan serba boleh. Begitu juga Tiny, hero yang sudah meroket dalam populariti dalam pelbagai peranan kini menerima nerf di kemaskini 7.30d.

Sebagai contoh, antara hero laning yang popular pada meta ini adalah Bane. Perubahan kepada hero itu menjadikannya kurang signifikan pada awal sesuatu permainan akibat pengurangan damage pada kemahiran Nightmare dan penambahan tempoh cooldown pada Brain Sap.
Zeus pula menerima perubahan pada Static Field yang kini menyahdayakan Blink Dagger serta menamatkan kesan Healing Salve.

Hero rat Tinker juga diubah. Akibat 7.30d, kos mana Rearm telah meningkat sementara damage Heat Seeking Missile juga diturunkan, berpotensi menghalang pemain Tinker untuk memilih pahlawan itu seperti biasa.
Selain Hero yang diterangkan di atas, Hero lain seperti Ursa, Silencer dan lain lagi menerima perubahan kepada set kemahiran mereka. Item neutral juga diubahkan.
Jika anda mahu meneliti perubahan pada kemas kini 7.30d, anda boleh mengklik pautan ini.


Studio Hello Games telah melancarkan kemaskini terbaru untuk permainan video mereka No Man’s Sky yang bertajuk Desolation. Ia memperkenalkan pelbagai kandungan baharu yang amat menarik.
Trailer kemaskini tersebut yang dimuat naik semalam mempertunjukkan atmosfera yang lebih menumpukan aspek seram. Antara penambahan utama ialah pemain boleh mengembara ke kapal kargo angkasa yang terbengkalai untuk mendapatkan ganjaran hebat.

Dalaman setiap kapal-kapal tersebut dihasilkan secara prosedural dan juga mengandungi spesis makhluk asing yang merbahaya. Selain itu, sistem-sistem penting seperti sokongan hidup dan graviti juga tidak berfungsi lagi.
Terdapat banyak lagi perkara yang diperkenalkan dalam kemaskini ini. Jika anda ingin membaca semua nota kemaskini, anda boleh mendapatkan maklumat tersebut di laman web rasmi No Man’s Sky.
Ikuti kami di Facebook dan Instagram.
Saksikan kami di YouTube.


Codemasters and Electronic Arts Inc melancarkan 2021 Season Update untuk F1 Mobile Racing, permainan video rasmi Formula 1 2021 FIA World Championship.
Dengan lebih daripada 35 juta muat turun di seluruh dunia, F1 Mobile Racing kini bergerak ke tahap yang baru dengan perlumbaan PvP masa nyata yang epik, cabaran global yang tinggi dan kualiti visual yang lebih baik dengan mod Career yang baru akan segera hadir dengan kemas kini yang akan datang.

A brand new event to celebrate the 2021 Season Update 🎉
 The Welcome Event is now live! With big new rewards to be won…
 Play for FREE | https://t.co/CPsjcHhJjn pic.twitter.com/U2JvgBWtWU
— F1® Mobile Racing (@F1MobileRacing) September 22, 2021

Pemain boleh mengemudi jentera rasmi Formula 1 FIA 2021 atau membuat kenderaan F1 mereka dan bersaing dengan pemain sebenar, atau melawan jam, atau bersama lawan AI yang cerdas, di litar rasmi musim ini.
Pembaikan audio dan visual yang dikemas kini menjadikan F1 Mobile Racing lebih mantap dari segi visual. Ini memerlukan peranti mudah alih yang agak pantas untuk memainkan permainan dengan stabil.

Vincent Meulle,  penerbit eksekutif Codemasters, mengatakan bahawa “Pembaharuan Musim 2021 F1 Mobile Racing adalah langkah utama ke depan, dengan fokus untuk mereplikasi aksi Formula 1 melalui penambahbaikan visual, permainan halus dan ciri permainan baru,”

“Sama ada pemain berlumba-lumba untuk mendapat kejayaan di Duels, bertanding dalam acara PvP yang hebat, atau menyesuaikan pengalaman mereka dengan bahagian dan reka bentuk baru, kami sangat gembira dapat memperluas cara di mana sesiapa sahaja dapat menjalani impian menjadi pemandu F1”, kata Meulle.
Anda boleh memuat turun permainan FI Mobile Racing di Apple App Store atau Google Play Store sekarang.


HoYoverse kini mengumumkan kemaskini Genshin Impact V2.8 akan datang dengan “Summer Fantasia” yang akan keluar pada 13 Julai ini.
Kemaskini ini akan mempunyai kawasan acara baru, penceritaan baharu dan sudah pasti banyak teka-teki dan harta karun baharu.

Shikanoin Heizou

Karakter baharu 4 bintang juga akan dikeluarkan iaitu Shikanoin Heizou yang juga karakter lelaki pertama dengan senjata catalyst dengan elemen Anemo (Angin).
Heizou akan menyerang menggunakan tumbukan dan tendangan yang mempunyai elemen Anemo.
Golden Archipelago
Golden Archipelago kini kembali dengan acara baru dan bakal menjadi penceritaan yang penting untuk versi 2.8 ini.

Skin Outfit Diluc dan Fischl

Diluc menjadi karakter Lima Bintang kedua selepas Jean dengan skin tetapi ini adalah kali pertama skin yang mempunyai efek particles dikeluarkan dengan gaya baharu.
Fischl juga akan mendapat skin baharu dan boleh didapatkan secara percuma sepanjang acara V2.8 ini.
Berkemungkinan besar kemaskini ini adalah yang terakhir sebelum kemaskini besar seterusnya iaitu Sumeru negara ke-4 dalam Teyvat selepas Inazuma.
Sumeru

Sumeru adalah negara ke-4 selepas Inazuma yang akan dikeluarkan dan negara itu adalah berdasarkan Timur Tengah jadi banyak konsep-konsep negara arab akan ada untuk negara itu.
Negara ini juga terkenal dengan hutan-hutan dan padang pasir.
Jangan lupa Versi 2.8 ini akan dikeluarkan pada 13 Julai ini.


Tinggal lebih kurang 11 hari lagi sehingga bermula sambutan Halloween dan Activision akan memperkenalkan beberapa elemen seram dalam Call of Duty: Warzone termasuk mod baharu Zombie Royale dan dua skin unik daripada francais seram The Texas Chainsaw Massacre dan Saw.
Dari 20 Oktober hingga 3 November ini, para pemain Warzone boleh menikmati beberapa penambahan baharu dalam acara Haunting of Verdansk termasuk mod-mod permainan baharu, skin baharu, dan banyak lagi.

Dalam mod permainan Zombie Royale, pemain yang tewas akan dijadikan zombi. Mereka tidak boleh menggunakan senjata tetapi berlari lebih pantas, lompat dengan lebih tinggi, mempunyai penglihatan terma, dan serangan jarak dekat yang sangat kuat.
Menjadi zombi bukan satu keadaan yang kekal sehingga ke akhir perlawanan. Setiap pemain yang masih hidup akan menjatuhkan picagari apabila dibunuh. Pemain zombi yang berjaya mengumpul dua picagari akan dijadikan manusia biasa semula.
Jika anda seorang peminat siri filem seram dan thriller, anda semestinya mengenali watak Leatherface dari The Texas Chainsaw Massacre dan Billy the Puppet dari Saw. Kedua-duanya akan diperkenalkan sebagai skin untuk Velikan (Leatherface) dan Morte (Billy the Puppet).
Kedua-dua skin tersebut dijual dalam dua bundle berasingan. Membeli salah satu daripada bundle tersebut juga akan memberikan anda pelbagai skin untuk senjata, kenderaan, dan lain-lain.
Untuk maklumat lanjut mengenai acara Haunting of Verdansk, anda boleh rujuk kepada Call of Duty Blog.
Ikuti kami di Facebook dan Instagram.
Saksikan kami di YouTube.